Crna Gora „čisti“ medije — po NATO modelu - Sputnjik Srbija\n09:37 21 Oktobar 2020\n21:05 28.01.2018 Preuzmite kraći link\nZakonski prijedlog izazvao je bojazan kod medijskih poslenika i civilnog sektora da bi se ta ideja u režiji vladajuće partije lako mogla pretvoriti u „cenzuru“.\nOno od čega zaista strahuju u Crnoj Gori jeste da bi DPS taj zakon mogao lako da iskoristi za „neku vrstu zloupotrebe“, dok sa druge strane iz vladajuće stranke poručuju da se radi o „apelu vlasnicima portala i medijskih kuća da obrate pažnju šta objavljuju“.\nS tim u vezi član predsjedništva DPS-a Halil Duković ustvrdio je da su „mnogi sadržaji koji se objavljuju na portalima nešto što odudara od savremenog evropskog pogleda koji gaji Crna Gora“, što upućuje da u DPS-u možda ciljaju i na neku vrstu ideološke cenzure.\nKomentarišući za Sputnik najnoviju inicijativu DPS-a, novinar Marko Vešović smatra da ona prije svega „predstavlja pokušaj uvođenja cenzure u Crnoj Gori“, a što je „evidentno“, posebno ako se zna da je „DPS inače sklon pritisku na medije“ i da pokušava na svaki način da „ućutka kritičare vlasti i režima“.\n„To je pokušaj da se ućutkaju kritičari režima i ljudi koji otvoreno govore o brojnim devijacijama i anomalijama u crnogorskom društvu, od organizovanog kriminala i korupcije, nepotizma, zavisnog pravosuđa, pa sve do brojnih nerasvijetljenih ubistava kao što je ubistvo urednika ’Dana‘ Duška Jovanovića“, kaže Vešović.\nNaš sagovornik takođe dodaje da „ne postoje nikakve zakonske mogućnosti u državama Evropske unije i NATO-a na koje se predsjedništvo DPS-a poziva u najavi ovoga projekta“ i da sve djeluje kao još jedan pokušaj „ućutkivanja kritičara vlasti“.\n„Priča o sankcionisanju lažnih vijesti, moram reći vrlo otvoreno, djeluje kao jasan pokušaj da se ućutkaju kritičari, konkretno Mila Đukanovića i njegovog režima, koji u Crnoj Gori traje već skoro tri decenije, uprkos činjenici da se govori o brojnim devijacijama i anomalijama u našem društvu. Tako da činjenica da toliko dugo imamo na vlasti jednu političku organizaciju, dovodi nas u situaciju da se borimo sa očiglednim manjkom i nedostatkom demokratije, a slučaj sa ovim zakonskim projektom je upravo to — nedostatak demokratije i jasan atak na slobodu govora, slobodu informisanja i slobodu izražavanja u Crnoj Gori“, jasan je Vešović.\nPortparol Nove srpske demokratije Marko Kovačević za Sputnik ocjenjuje da DPS podnosi tu inicijativu, jer suštinski, prije svega, želi da „iskoristi moć represivnog aparata koji ima u svojim rukama“ i time putem primjene odgovarajućeg zakonskog okvira pod svoju kontrolu stavi i one „neposlušne medije“.\nMedijska ofanziva Zapada na Srbiju — protiv Rusa\n„Mediji koji nisu pod kontrolom DPS-a će ovim zakonom, ako bude usvojen, biti sankcionisani i onda će voljno ili nevoljno morati da budu pod kontrolom Demokratske partije socijalista, što za nju ima vrlo praktičan smisao i upotrebnu vrijednost ukoliko taj zakon bude donet“, kaže Kovačević.\nKada je riječ „o najboljoj medijskoj praksi u zemljama članicama NATO-a“ o kojoj se govori u pomenutoj inicijativi, Kovačević podsjeća da crnogorskoj javnosti nije predočena „nikakva komparativna analiza“ sa NATO zemljama, ali „valjda bi trebalo da je Crna Gora, kada je pristupila NATO-u, istovremeno ispunila i većinu tih standarda“.\n„Ono što možemo da vidimo kao praksu, u smislu medija što se tiče NATO-a, jeste da, na primjer, oni tvrde da je na SR Jugoslaviju nije bila izvršena agresija, nego je to bila ’vojna intervencija‘ i ’mirovna misija‘, tako da možemo da pretpostavimo onda u kojem pravcu bi sve to išlo i sa ovom zakonskom inicijativom. Sa druge strane, obično većina zakonskih inicijativa koje predlaže DPS afirmiše bezakonje, a ne vladavinu prava, i bojim se da to neće biti nimalo dobro za Crnu Goru, za medije pogotovo, ali i za građane. Ovo svakako jeste pokušaj da se svi mediji voljno ili nevoljno stave pod kontrolu DPS-a, ali ja mislim da u tome neće uspjeti“, zaključuje Kovačević.\nlažne vesti, zakon, mediji, Crna Gora\n09:07 Snimak oduševio Srbiju: Prevozno sredstvo sveštenika hit na mrežama


Od proleća kamere za merenje brzine na svakih 20km auto-puta - Moj Radio\nProsečna brzina na auto-putu meri se od kraja aprila. Prema podacima MUP-a, za prva četiri meseca zabeležena su 21.602 prekršaja prekoračenja brzine. Trenutno se prosečna brzina meri kamerama na naplatnim stanicama, međutim u „Putevima Srbije“ kažu da rade na novom projektu, kako bi se kamere postavile duž auto-puta.\nKamere za merenje prosečne brzine na svakoj naplatnoj rampi nisu dovoljne da spreče vožnju bržu od 130 km/h na autoputu, smatraju u „Putevima Srbije“.\n„Vi proverite to što vam ja kažem, vozite slobodno 140 km/h, to što vam ja kažem, pa će da vas neko zaustavi, neki autobus, neki kamion, pa ćete tu voziti oko 100, pa nećete imati veći prosek od 120“, rekao je direktor „Puteva“ Zoran Drobnjak.\nOsim onih na naplatnim rampama, od proleća će, najavljuju u „Putevima Srbije“, nove kamere za merenje brzine biti postavljene na svakih 20 kilometara, duž auto-puta.\n„Šta ako neko dva puta prekorači prosečnu brzinu na istom auto-putu, neko od Niša do Vrčina, neko na kraćoj deonici, od odmorišta do petlje Mali Požarevac. Ne možete biti kažnjeni dva puta za isti prekršaj, pa se postavlja pitanje šta ćemo raditi“, kaže Damir Okanović iz Komiteta za bezbednost saobraćaja.\n„Pa signalizacije ima, postoji za maglu već, najbitnije da se reaguje kad učesnici imaju dobar pregled, pa nalete na maglu, odstojanje, prilagođena brzina“, kaže Drobnjak.\n„Takozvana signalizacija za maglu koja postoji sada na našim putevima, nije primerena 21. veku, teška je za primenu, ograničena i malo je teža strancima da se snađu ukoliko ne poznaju srpski ili engleski jezik“, naglasio je Okanović.\nTagged autoput, konztrola brzine


Animirana verzija “Porodice Adams” imaće zastrašujuće dobru glumačku postavu – Imaginarijum – regionalni lifestyle magazin\nod Imaginarijum Juni 8, 2018 4:07 pm0\nOd stripova, preko TV serijala i filmova pa sve do Brodvejskih predstava, skoro da ne postoji medij koji kultna mračna porodica simpatičnih izgnanika nije osvojila, a ovoga puta dobijla je i svoju animiranu formu.\nOva satirična animirana verzija idealne američke porodice 20. veka napokon nam stiže na velike ekrane zahvaljujući produkcijskoj kući MGM i rediteljima Konradu Vernonu i Gregu Tirnanu koji su oduvek bili ljubitelji zastrašujuće bizarne, a istovremeno komične aristokratske porodice. Kada je u pitanju glumačka postavka nema sumnje da će ovo ostvarenje privući veliki broj novih fanova budući da je uloga Gomeza dodeljena Oskaru Ajzaku, dok je uloga Mortiše poverena prelepoj Šarliz Teron. Mlada glumica Kloi Grejs Morec tumačiće ulogu Srede, a zvezda serije “Stranger Things” Fin Volfhard je novi Pagsli. Glas ujaku Festeru daje američki glumac Nik Krol, dok će najstarijeg člana porodice baku Adams igrati Bet Midler. Konačno, uloga negativca Margo Nidler poverena je nikom drugom do ovogodišnjoj dobitnici Oskara Alison Dženi.\nJedva čekamo 11. oktobar kada je zakazana premijera ovog dugo očekivanog animiranog filma, a vi?


NEDIMOVIĆ:Prerađivačka industrija jedan od najvažnijih faktora za razvoj poljoprivrede u Srbiji - MORAVIČKI PORTAL\nPrerađivačka industrija jedan je od najvažnijih faktora za razvoj poljoprivrede u Srbiji, jer su benefiti višestruko veći ako na inostrano tržište izvezete gotov proizvod, a ne sirovinu, izjavio je ministar poljoprivrede, šumarstva i vodoprivrede Branislav Nedimović.\nDobar primer da gotov proizvod bolje prolazi na inostranom tržištu jesu knedle sa šljivama kompanije „Moka“ iz Čačka koju je Nedimović obišao i rekao da su oni uspeli da spoje srpsku tradiciju i inovativnost.\nNedimović je rekao da je neophodno da naši proizvođači budu konkurentni na stranom tržištu, stoga, ističe, Vlada Srbije podstiče ulaganja u modernizaciju tehnologije, kupovinu i nabavku savremene opreme.\n„Taj proizvod je onda konkurentan kako na evropskom, tako i na svetskom tržištu, a zarada je i do tri puta veća“, rekao je Nedimović.\nNaime, čačanska kompanija „Moka“ je najbolji primer koliko je važno ulagati u opremu, jer je nakon nabavke novih mašina duplirala proizvodnju.\nNa mesečnom nivou proizvodi čak 500 tona knedli i utroši oko 2.000 tona voća godišnje.


Vučić u Ankari: Očekujem Erdogana u Srbiji\nNovosti\t10.07.2018 09:24\nPredsednik Srbije Aleksandar Vučić istakao je, povodom prisustva na inauguraciji predsednika Turske Redžepa Tajipa Erdogana u Ankari, da je veoma važno da imamo tako snažnog regionalnog partnera kao saveznika\nPredsednik Srbije Aleksandar Vučić istakao je u ponedeljak, povodom prisustva na inauguraciji predsednika Turske Redžepa Tajipa Erdogana u Ankari, da je veoma važno da imamo tako snažnog regionalnog partnera kao saveznika, a ne kao protivnika i neprijatelja.\nVučić je podsetio da mu je ovo treći ili četvrti susret sa turskim predsednikom u veoma kratkom razdoblju i da je došao na inauguraciju u ime Srbije da ukaže čast i poštovanje turskoj državi, narodu, predsedniku.\nPreneo je da je predsednik Erdogan priredio veoma srdačan prijem delegaciji Srbije i rekao da imamo mnogo toga da uradimo u budućnosti, mnogo toga je pred nama, mnogo planova, mnogo zajedničkih stvari da rešavamo koje se tiču ekonomije, politike.\nIzrazio je očekivanje da će saradnja dve zemlje biti dalje unapređivana, kao i da će uskoro u Srbiju doći turski predsednik, što je, kako je ocenio, veoma važno za budućnost naše zemlje.\nVučić je podvukao da je veoma ponosan na rezultat naše politike da Tursku imamo kao prijatelja i saveznika.\nKazao je da je tokom boravka u Ankari imao i priliku za više bilateralnih susreta, među kojima su bili predsednik Bugarske Rumen Radev, predsednik Makedonije Đorđe Ivanov, mađarski premijer Viktor Orban, albanski premijer Edi Rama, kao i sa članom predsedništva BIH Bakirom Izetbegovićem i mnogim drugima.\n"Ovo je bila dobra prilika gde možete mnogo za svoju zemlju da uradite", zaključio je Vučić.\nVUČIĆ: SA TAČIJEM NAJKRAĆE, OČEKUJU NAS TEŠKI RAZGOVORI\nPredsednik Srbije Aleksandar Vučić rekao je večeras u Ankari da ne zna da li će se u dijalogu Beograda i Prištine postići rešenje, ali je naglasio da je siguran da će se boriti za soluciju i pokušati da uradi sve što je najbolje, kao i da nas očekuju ponovo teški razgovori u Briselu.\nVučić je preneo da je u Ankari, gde boravi povodom inauguracije predsednika Turske Redžepa Tajipa Erdogana, imao kratak susret sa predsednikom tzv. Kosova Hašimom Tačijem.\nPročitajte još - Vučić: Ne očekujem da Priština predstavi Statut ZSO u roku\n"Sa njim sam najkraće pričao, pošto s njim najviše pričam i očekuju nas ponovo teški razgovori u Briselu“, rekao je on.\nNa pitanje da li će nova runda dijaloga biti pdržana 25. jula, Vučić je odgovorio da je mislio da će biti ranije održana.\n"Ja sam mislio da će biti ranije, ali nemojte me držati za reč“, kazao je on.\nVučić je upitan koliko je rundi potrebno da bi se postiglo rešenje poručio da ne zna da li će se uopšte postići rešenje.\n"Više puta sam rekao da nisam siguran u to. Ono u šta sam siguran jeste da ćemo se boriti za rešenje, da ćemo pokušati da uradimo sve što je najbolje", naglasio je on.\nVUČIĆ NA SVEČANOJ VEČERI\nPredsednik Turske Redžep Tajip Erdogan, koji je danas zvanično započeo novi petogodišnji mandat, priredio je svečanu večeru za oko 40 šefova stranih država ili vlada, a među njima je i predsednik Srbije Aleksandar Vučić.\nErdogan je prethodno danas položio zakletvu kao predsednik Turske, dve nedelje pošto je ponovo izabran na taj položaj.\nErdoganovim stupanjem na dužnost na snagu stupa i novi izvršni predsednički sistem, usvojen nakon referenduma o ustavnim amandmanima, kojim se predsedniku daje puna izvršna vlast u zemlji.\nPročitajte još - Erdogan položio zakletvu kao predsednik Turske, inauguraciji prisustvovao Vučić\nU svom govoru ispred predsedničke palate, Erdogan je istakao da je Turska krenula na putovanje ka snažnijoj vladi i zemlji.\nPREDSEDNIK SRBIJE: SA ORBANOM VISOK STEPEN SAGLASNOSTI\nPredsednik Srbije Aleksandar Vučić imao je bilateralni sastanak sa mađarskim premijerom Viktorom Orbanom sa kojim je postigao visok stepen saglasnosti.\n"Razgovarali smo o situciji u Evropi, o odnosima koji vladaju danas u Evropi, o strateškom putu Srbije i promišljanju na strateški način gde Srbija i Mađarska vide svoje mesto u budućnosti, kako da osnažimo snage u centralnoj Evropi i kako da ojačamo našu saradnju, da povećamo mađarske investicije i prisustvo u uslužnom i bankarskom sektoru, ali i kako dalje da osnažimo Srbiju", objasnio je on.\nPročitajte još - Vučić: Veličanstvena Sinagoga za molitvu, učenje i okupljanje; Orban: Obnova šalje poruku saradnje i tolerancije (FOTO)\nVučić je podsetio da mađarski zvaničnici na svakom mestu govore dobro o Srbiji i pozivaju EU da prihvate Srbiju kao svoju prvu novu članicu.\n"Na tome sam zavalan mađarskom premijeru, vladi i predsedniku. Sa Mađarima, kao što je Orban rekao, imamo najbolje odnose u savremenoj istoriji, što je veoma važno imajući u vidu broj Mađara koji žive kod nas. Želim da ti ljudi osećaju i vide koliko poštujemo ne samo Mađare u Mađarskoj, već koliko poštujemo i Mađare koji žive u Srbiji", naglasio je on.\nVUČIĆ: SA MERKEL O KIM I MNOGIM DRUGIM PITANjIMA\nPredsednik Srbije Aleksandar Vučić rekao je večeras da je u današnjem telefonskom razgovoru sa nemačkom kancelarkom Angelom Merkel imao priliku da objasni srpsku poziciju po pitanju Kosova i Metohije.\n"Imao sam jutros telefonski razgovor sa kancelarkom Merkel. Razumeo sam i šta su i zahtevi i pitanja Merkelove, a čini mi se da sam imao priliku da objasnim i koja je srpska pozicija i po pitanju KiM i nekim drugim veoma važnim pitanjima", rekao je Vučić.\nOn je rekao i da se zahvalio zbog sve većeg broja nemačkih investitora koji dolaze u našu zemlju.\n"Razgovarali smo o mnogim drugim pitanjima, odnosima prema prošlosti. Razgovarali smo o evropskim važnim pitanjima, pojedinim normama i pravilima koja moramo da dosegnemo u smislu spoljne politike i prevelike otvorenosti ili nedovoljne otvorenosti prema pojedinim zemaljama. Da ne pomisli neko da se pričalo o ko zna kakvim temama koje bi njima bile drage", kazao je on.\nOn je, povodom današnjeg razgovora sa Marokom u Beogradu, rekao da je zahvalan Amerikancima što se čini da po prvi put od kada je Trampova administracija uspostavljena žele da nas čuju.\n"Ne kažem da su nam saveznici po pitanju KiM, ne kažem da je to lako, jer imaju drugačiji pogled. Ali žele da nas čuju", naglasio je on.


Blumberg i Komersant: SNS osvojio ogromnu većinu, Vučiću glavna prepreka Kosovo\nIzbori 2020 Autor:Beta22. jun. 202011:35 > 12:00\nPredsednik Srbije Aleksandar Vučić predvodio je svoju Srpsku naprednu stranku do ubedljive pobede na izborima i obezbedio ogromnu većinu u zemlji koja je u središtu borbe za uticaj među globalnim silama, ocenio je Blumberg.\nOsnažen bojkotom opozicionih lidera, dok je na izlaznost uticao i strah od koronavirusa, rezultat izbora je dovoljan da Vučićeva SNS može bez ometanja da menja zakone u parlamentu, ukazuje Blumberg i ističe da Vučićeva partija ima snažniju većinu u parlamentu od vladajućih stranaka širom Evrope, osim u Rusiji i Belorusiji, prenosi Radio slobodna Evropa.\nPobeda će Vučiću omogućiti da pojača političku dominaciju u zemlji koja je počela kada se transformisao od vatrenog nacionaliste u proevropskog premijera 2014. godine, dok će, kako navodi Blumberg, vlada dobiti novi mandat da rešava teška pitanja od oporavka privrede posle koronavirusa do popravljanja odnosa s Kosovom i kretanja nesigurnim putem ka članstvu u EU.\nVučićeva najveća borba vezana je za njegov napor da vodi zemlju u EU, ističe Blumberg, dodajući da je glavna prepreka Kosova, pošto Brisel zahteva da Srbija popravi odnose sa susedom kao uslov za ulazak, dok je Vučić proveo godine sprečavajući Kosovo da dobije međunarodno priznanje, što podržava i većina Srba.\nAli, pritisak za dogovor raste, podvlači Blumberg, navodeći da je izaslanik predsednika SAD Donalda Trampa Ričard Grenel ubedio Vučića da se sastane s kosovskim kolegom u Beloj kući 27. juna. Pre toga se sastaje s izaslanikom EU koji pokušava da obnovi pregovore posredovanjem Brisela, a onda ide u Rusiju da se sastane sa svojim saveznikom Vadimirom Putinom.\nList navodi da eksperti smatraju da će obavezni uslov za normalizaciju odnosa Beograda sa Kosovom na kojem insistira Zapad, biti izmena Ustava i udaljavanje preambule o statusu Kosova. Dodaje da su ta i bilo koja druga izmena u rukama predsedničke većine.\n„Vučićev izbor čeka i Rusija koja je protiv normalizacije odnosa Beograda i Prištine, što će otvoriti Kosovu i Srbiji put u EU i NATO. Očuvanje sadašnjeg statusa omogućiće Moskvi da i dalje realno utiče na tok balkanske političke igre“, ocenjuje dnevnik u komentaru.\n„Ako prihvati poziciju Rusije, posvađaće se sa SAD i EU. Ako podlegne nagovaranjima i pritiscima Vašingtona izgubiće partnerstvo sa Moskvom. A jednoznačno opiranje na EU izazvaće ozbiljno razočarenje kod SAD i Rusije“, piše list.\nPolitiko: Komotna pobeda Vučića uoči putovanja u Vašington\nAleksandar Vučić je postigao još jednu očekivanu pobedu na parlamentarnim izborima dok se sprema za putovanje u Vašington krajem ove nedelje, radi pregovora s liderom Kosova, čemu će domaćin biti Bela kuća, piše list Politiko.\nVladajuća Srpska napredna stranka, kako navode, ostvarila je veliku pobedu na prvim izborima u Evropi nakon relaksacija mera uvedenih zbog koronavirusa.\nPolitiko ocenjuje da je i srpska opozicija odbranila svoj stav da bojkotuje izbore jer je izlaznost bila oko 49 odsto, što je oko sedam manje nego na izborima 2016. godine\n„Iako ne postoji zakonski uslov da za validnost izbora izlaznost bude preko 50 odsto, opozicione stranke tvrde da to što taj prag sada nije dostignut čini izbore nelegitimnim“, piše Politiko.\nFrancuski mediji: Vučić kaže istorijska pobeda, opozicija da je to skretanje u autoritarizam\nU izveštajima se ističe da je SNS stekao ogromnu većinu u parlamentu i smatra da je „takvoj pobedi doprineo bojkot glavnih opozicionih stranaka koje su tvrdile da su slobodni izbori bili nemogući zbog urušavanja demokratije i stanja u medijima“, piše list „Mond“.\nPoslovni dnevnik „Lezeko“ daje i ocenu Florijana Bibera, stručnjaka za Balkan na Univerzitetu u Gracu, da je „uprkos prividu veliki gubitnik izbora SNS, jer bez opozicije ta vladajuća stranka može izgledati manje legitimna nego ikad“.\n„Lezeko“ ističe da srpski predsednik Vučić „može da računa na važne saveznike na međunarodnoj pozornici, jer osim Kine i Rusije, Vučića podržava Zapad koji smatra da je on sposoban da reši spor s Kosovom“.\nDodaje se da je Vučić „upozorio da će dani i nedelje koji dolaze biti teški, posebno kad je reč o Kosovu“.\nFrancuska međunarodna TV mreža „Frans 24“ navodi da su izbori bili „plebiscit za predsednikovu stranku“ koja je stekla ogromnu većinu u parlamentu i „tanušnom učinila opoziciju koja kaže da je sad stvorena autoritarna vlast“.\nEvropska TV mreža Euronews na francuskom jeziku ocenila je da se „Evropska unija našla uklještena između opozicije, koja je pozivala na bojkot i vladajuće stranke od koje se očekuje da ispuni izborna obećanja, uključujući jačanje raspoloženja za evropske integracije u zemlji koja je politički veoma podeljena“.\nAleksandar VučićBlumbergizboriIzbori 2020KomersantKosovoSNSSrbija


Italijani pripremaju investiciju vrijednu 150 miliona eura u BiH – Poslovnidnevnik.BA\nHome / Vijesti / BiH / Italijani pripremaju investiciju vrijednu 150 miliona eura u BiH\nItalijani pripremaju investiciju vrijednu 150 miliona eura u BiH\njun 21, 2016\tBiH, EU, Investicije, Najave, Vijesti 1 Comment 493 Views\nItalijanska firma Pyrox iz Torina u BiH planira investirati 150 miliona eura u BiH u projekte kogeneracije na drvnu biomasu u BiH. Ovom investicijom bit će obuhvaćeno 20 nerazvijenih općina u FBiH i 20 općina u RS koje raspolažu drvnim otpadom.\ntom projektu razgovarali su direktor Agencije za unapređenje stranih ulaganja BiH (FIPA) Gordan Milinić i saradnici sa Zdravkom Aćimovićem, direktorom Alfa Investa – partnera italijanske firme Pyrox iz Torina za jugoistočnu Europu.\nItalijanski Pyrox posjeduje svoju vlastitu tehnologiju za proizvodnju električne i toplotne energije na bazi čvrste biomase, a koja se može koristiti za zagrijavanje domaćinstava, plastenika, i drugih objekata.\nInstaliranje i pokretanje jednog postrojenja bi zaposlilo 25 radnika, a prema biznis planu svaka općina koja učestvuje u ovom projektu bi imala godišnji prihod od prodaje električne i toplotne energije u visini od milion eura.\nPored vlastitih sredstava investitora, projekat finansijski podržavaju Uni Credit banka Italije, i Investicijski fond Irske. Općine bi učestvovale u finansiranju investicije u iznosu od 10 do 15 posto, s’ tim što i za ovaj postotak postoji mogućnost dodatnih dogovora.\nS obzirom da je riječ o projektima obnovljive energije postoji dodatna mogućnost povlačenja sredstava iz evropskih fondova za ove svrhe.\nDogovoreno je da se polovinom jula 2016. godine održi sastanak između investitora i načelnika i rukovodilaca privrednih odjeljenja 40 općina na kojem bi bile prezentirane mogućnosti koje nudi investitor, kao i mogućnosti općina kada je riječ o potencijalima otpada iz drvne biomase, modaliteti realizacije investicije, kao i obaveze obiju strana.\nFIPA će koordinirati organizaciju sastanka i pružit će potrebne usluge i investitorima i općinama sa ciljem brže realizacije investicija.\nPrevious DD KOMBITEKS BIHAĆ-U STEČAJU PRODAJE\nNext Sarajevska berza: Promet veći od 750.000 KM


TK: Vanredne isplate dječijeg doplatka – Radio Feral\n17/08/2017 Mirza Musanovic\t0 Comments\nS obzirom na to da je u budžetu Tuzlanskog kantona u prvih šest mjeseci ove godine zabilježen suficit od više miliona maraka dogovorena je vanredna isplata sredstava osobama s područja TK u stanju socijalne potrebe.\nU resornom ministarstvu nastoje isplatiti zaostale obaveze iz prethodnih godina pogotovo kada je riječ o dječijem doplatku.\nMinistar za rad, socijalnu politiku i povratak TK Zoran Jovanović istaknuo je da je vanredno isplaćen dječiji doplatak za decembar 2016., a 1. septembra će redovno biti isplaćen za januar 2017.\n– Isplaćen je i uvećani dječiji dodatak za decembar 2016. vanredno u iznosu od oko 70.000 KM, porodični smještaj za djecu bez roditelja u okviru porodica koje se brinu o djeci bez roditeljskog staranja u iznosu od oko 60.000. Osjetili smo potrebu da pomognemo i privredi kroz uplatu vanredne tranše za refundaciju bolovanja. Taj iznos se kreće oko 450.000 KM – kazao je Jovanović.\nNa ovaj način, ističe ministar, vanredno je isplaćeno oko milion maraka a isti iznos potrebno je obezbijediti svakog mjeseca. Iako se mogu čuti primjedbe na visinu dječijeg doplatka mjesečno je, navodi ministar Jovanović, potrebno obezbijediti 400.000 KM za 15.000 korisnika ovog doplatka u TK.\n– Neki čak predlažu i povećanje dječijeg doplatka. Razmatrali smo i tu mogućnost, ali povećanje dječijeg doplatka sa 20 na 21 KM vuče 400 hiljada KM novih davanja iz budžeta – dodao je.\nU septembru ove godine slijedi redovna tranša, a sa martom ove godine, dodaje ministar , zaključene su sve isplate djeci korisnicima doplatka. Ministar podsjeća i da u sistemu socijalnih davanja ima zloupotreba pa se ukazuje potreba za revizijom korisnika.\n← Bićo: Suša će ostaviti dugoročne posljedice, meso u FBiH će poskupjeti\nObjavljena je dugoročna prognoza za jesen →\n01/05/2017 02/05/2017 Mirza Musanovic\t0\n02/09/2021 02/09/2021 Mirza Musanovic\t0


Vesti online / Sport / Košarka / Lebron napušta Klivlend?\nLebron napušta Klivlend?\nNezadovoljan razvojem situacije u finalu NBA plej-ofa, u kom njegov Klivlend gubi od Golden Stejta sa 3:0, Lebron Džejms sprema veliki rez u svojoj karijeri.\nTraži treći tim sa kojim bi mogao da prstena\nMediji u SAD nagoveštavaju da bi "kralj" čak mogao da napusti Kavse, a kao moguće odredište spominju se dva kluba iz Los Anđelesa - Lejkersi i Klipersi, sa kojima bi Džejms mogao do novog prstena.\nDruga opcija je da Klivlend napravi veliku rekonstrukciju tima i Lebronu obezbedi saigrače sa kojima bi mogao da parira, u ovom trenutku, nedodirljivim Voriorsima koji su dolaskom Kevina Durenta postali nepobedivi.\n* Vajs: Svlačionica Klivlenda osećala se na marihuanu!\n* Povratak u NBA: Obradović ostaje bez jednog od najboljih\n* Lebron ljut posle poraza: Misliš li da si pametan?\nDžejms je šampionsku titulu osvajao sa Majamijem (2012, 2013) i sa Klivlendom (2016), a ukoliko bi mu to pošlo od ruke i sa trećim klubom postao bi jedan od retkih koji je to uradio (Robert Ori je osvojio sedam titula sa Hjustonom, Lejkersima i San Antoniom, a Džon Sili četiri sa Detroitom, Čikagom i Lejkersima). Njegov ugovor sa Kavalirsima ističe sledećeg leta, ali u slučaju dogovora mogao bi da bude prekinut već ovog.\nNBA VIDEO: Skroman učinak Bobija i Tea u pobedi Klipersa


Kompanija Dun & Bradstreet posluje u 19 zemalja širom Evrope i ima pristup zvaničnim podacima na ovim tržištima. Zahvaljujući našem strateškom partnerstvu sa kompanijom Dun & Bradstreet, takođe imamo pristup najvećoj svetskoj komercijalnoj bazi podataka sa ažuriranim informacijama o 285 miliona preduzeća u više od 220 zemalja.\nPošto su naši izvori podataka uglavnom nacionalni, pogledajte lokalni veb-sajt kompanije Dun & Bradstreet za više informacija o izvorima podataka koji se koriste u vašoj zemlji.\nPored zvaničnih izvora podataka, prikupljamo podatke kojima se može utvrditi identitet lica putem tzv. popisivanja veb stranica na mreži, korišćenjem obrazaca za upite i registraciju. Pregledanjem veb-sajtova kompanije Dun & Bradstreet i elektronskom komunikacijom sa nama potvrđujete obradu vaših podataka o ličnosti.\nSvrhe u koje Dun & Bradstreet poseduje vaše podatke kreću se od provere kreditnog rejtinga do marketinga. Kada su vaši podaci u posedu kompanije Dun & Bradstreet to znači da su usluge koje dobijate svakodnevno nesmetane, dok istovremeno osiguravamo da su podaci bezbedni i da se koriste samo u svrhe na koje ste pristali.


Vlada Srbije je 18. juna 2015. godine usvojila Uredbu o uslovima i načinu dodele i korišćenja sredstava za podsticanje razvoja domaćeg turizma intenziviranjem korišćenja turističke ponude u Republici Srbiji ("Sl. glasnik RS", br. 53/2015), koja je na snazi od 20. juna 2015. godine ikoja predviđa podelu vaučera za subvencionisano korišćenje usluge smeštaja u ugostiteljskim objektima u Srbiji, a ugostitelji su pozvani da se uključe u akciju "Moja Srbija".\nMinistarstvo trgovine, turizma i telekomunikacija objavilo je konačnu listu od 243 ugostiteljska objekta Srbiji u kojima se mogu rezervisati odmori uz korišćenje vaučera. Prijave sa kompletnom dokumentacijom mogu se predati na šalterima "Pošta Srbije" od ponedeljka 6. jula 2015. godine.\nRok za podnošenje prijava, za subvencionisano korišćenje smestaja u objektima sa te liste, sa kompletnom dokumentacijom je 15. jul 2015. godine.\nMinistar trgovine, turizma i telekomunikacija, Rasim Ljajić, rekao je da je među prijavljenima ugostiteljskim objektima koji su zainteresovani za primanje vaučera Vlade Srbije, 66 hotela, 39 apartmana, 19 specijalizovanih bolnica za rehabilitaciju i banja, hostela, motela, objekata iz domaće radinosti, kao i seoskih domaćinstava.\nLjajić je naveo da je Vlada Srbije izdvojila pet miliona evra za subvencionisanje građana koji odluče da letuju u nekoj od domaćih turističkih destinacija.\nMinistarstvo podseća da je vrednost vaučera 5.000 dinara, oni se mogu koristiti u periodu od 1. avgusta do 20. novembra 2015. godine, a njima se može plaćati samo smeštaj, ali ne i ishrana, piće, zdrvastvene i druge usluge, bravišna taksa.\nVaučeri se mogu koristiti isključivo u ugostiteljskim objektima koji nisu na opštini odnosno u mestu prebivališta korisnika vaučera i to u trajanju od najmanje pet noćenja.\nKorisnici vaučera mogu biti penzioneri, nezaposleni sa evidencije Nacionalne službe za zapošljavanje, korisnici prava na dodatak za pomoć i negu drugog lica, zaposleni sa primanjima koja ne prelaze 60.000 dinara neto mesečno, ratni vojni invalidi čija primanja takođe nisu veća od 60.000 dinara.\nKorisnik vaučera može da ostvari pravo na subvencionisano korišćenje usluga smeštaja u ugostiteljskim objektima samo po jednom osnovu, a onaj koji podnosi prijavu stiče pravo na dodelu vaučera ako je jedan od uslova ostvario do 1. juna 2015. godine.\nUslov za dodelu vaučera je rezervacija smeštaja kod ugostitelja sa objavljene liste, jer će ministarstvo dodeliti vaučere na osnovu potvrde o rezervaciji. Smeštaj treba rezervisati za period od 1. avgusta do 20. novembra 2015. godine i to za najmanje pet noćenja.\nPopunjena prijava sa potrebnom dokumentacijom podnosi se na šalterima "Pošta Srbije". Prijavu treba popunjavati ručno, čitko, štampanim slovima i potpisati je, a uz prijavu potencijalni korisnik vaučera treba da priloži fotokopiju lične karte, potvrdu ugostitelja o rezervaciji smeštaja na njegovo ime.\nKao potvrda o rezervaciji biće prihvaćena i potvrda koja je poslata elektronskim putem, kao e-mail ili skeniran dokument, koji je overen i potpisan. Potvrda treba da sadrži broj potvrde i period rezervacije, kao i ime i prezime osobe na koju glasi.\nKorisnici prava na dohodak za pomoć i negu drugog lica koji to pravo ostvaruju u skladu sa Zakonom o penzijskom i invalidskom osiguranju potrebno je da uz prijavu podnesu i fotokopiju rešenja ili uverenja koje je izdao Republički fond za penzijsko i invalidsko osiguranje.\nZaposleni pored prijave, podnose original potvrdu o zaposlenju i ostvarenoj zaradi za maj 2015. godine koja ne prelazi iznos od 60.000 dinara, a koju izdaje poslodavac.\nRatni vojni invalidi sa primanjima koja ne prelaze iznos od 60.000 dinara mesečo podnose uverenje o priznatom svojstvu i iznosima mesečnih primanja koje izdaje nadležan opštinski organ, a zaposleni ratni vojni invalidi i original potvrdu o zaposlenju i ostvarenoj zaradi za maj 2015. godine, koju izdaje poslodavac.\nKompletirana prijava predaje se isključivo na šalterima "JP Pošta Srbije", rok za predaju prijave sa potrebnom dokumentacijom je 15. jul 2015. godine.\nMinistarstvo je navelo da je broj prijava za dodelu vaučera ograničen raspoloživim budžetskim sredstvima do 100.000 korisnika, a rangiranje prijava će se vršiti na osnovu datuma i vremena prijema na šalterima pošta.\nMinistarstvo će onima koji steknu pravo, vaučere dostaviti preko pošte, lično na adresu putem preporučene pošiljke, a vaučer može da koristi samo osoba na čije ime on glasi.\nUkoliko ukupna cena pružene usluge smeštaja prelazi iznos vaučera korisnik će razliku doplatiti svojim novcem, a u slučaju da je vrednost vaučera veća od vrednosti pruženih usluga smeštaja, korisnik predaje vaučer ugostitelju bez mogućnosti povraćaja razlike u ceni.\nUgostitelj po završetku korišćenja usluga smeštaja popunjava vaučer i overava ga potpisom i pečatom, a korisnik vaučera svojeručno potpisuje vaučer, kao dokaz da je usluga pružena.\nNakon plaćanja ugostitelj korisniku vaučera izdaje fotokopiju fisklanog računa, a original zadržava za sebe, kao dokaz i uslov za refundaciju, saopštilo je Ministarstvo trgovine, turizma i telekomunikacija.\nObaveštenje za potencijalne korisnike vaučera možete pogledati ovde.\nPreporučena forma potvrde za zaposlene možete pogledati ovde.\nPrijava za vaučere koja se predaje na šalterima pošte možete pogledati ovde.


ČELIČNO PRIJATELJSTVO I SVEOBUHVATNO STRATEŠKO PARTNERSTVO | SRNA\nČELIČNO PRIJATELJSTVO I SVEOBUHVATNO STRATEŠKO PARTNERSTVO\nBEOGRAD, 20. APRILA /SRNA/ - Predsjednik Srbije Aleksandar Vučić izjavio je, uoči posjete Kini, gdje će prisustvovati Drugom forumu "Pojas i put" i sastati se sa kineskim predsjednikom Si Đinpingom, da to predstavlja veliku čast za Srbiju i potvrdu da Kina u Beogradu vidi pouzdanog partnera.\nVučić je na sastanku sa ambasadorom Kine u Beogradu Čen Bo rekao da želi da se kineskom predsjedniku zahvali za sve što je učinio za Srbiju i za svu pomoć u ekonomskom razvoju, kao i podršku u pitanjima od državnog i nacionalnog interesa.\nOn je naglasio da se iskreno nada da će predsjednik Si, tokom sastanka u Pekingu, potvrditi svoju namjeru da Srbiji učini čast i da je ponovo posjeti, saopšteno je iz pres-službe predsjednika Srbije.\nVučić je rekao da Srbija čvrsto podržava vizionarsku ideju predsjednika Sija, jer je jedna od najznačajnijih u modernoj istoriji i kao takva će doprinijeti napretku cijelog čovečanstva.\nOn je rekao da ga raduje to što je i svojim radom doprinio da srpsko-kineski odnosi dostignu najvišu tačku razvoja u svojoj istoriji, do nivoa sveobuhvatnog strateškog partnerstva i čeličnog prijateljstva.\nAmbasador Čen je rekla da joj je veoma drago što će predsjednik Srbije ponovo posjetiti Kinu i istakla da predsjednik Si veoma cijeni srpsko-kinesko prijateljstvo i predsjednika Vučića lično.\nOna je naglasila da će Drugi forum "Pojas i put" okupiti 40 svjetskih šefova država i vlada, a da će predsjedniku Srbije biti ukazana posebna čast da bude među tri lidera koji će dati završnu riječ.


Online konferencija: Orkestar kao model funkcionalne zajednice – Music Art Project\nMAP Vas poziva na završnu konferenciju trogodišnjeg Erazmus plus projekta „Pinokio se priključuje orkestru“, koja će biti održana „online“ preko Zoom platforme 18. decembra 2020. godine sa početkom u 10 časova.\nKonferencija će sa predstavnicima domaćih i inostranih institucija, akademskom zajednicom, profesionalnim udruženjima, kroz prvi panel obraditi važne teme kao što su vrste usluga koje su dostupne socijalno ugroženoj deci i omladini sa svojim porodicama, te povezanost i integrisanost usluga na lokalnom nivou. Drugi panel će predstaviti inovativne metode rada sa mladima, jačanje njihovih međupredmetnih kompetencija kao preduslova za uspešan akademski razvoj i nephodnost korišćenja digitalnih alata u modernom obrazovanju.\nIzmeđu prvog i drugog panela konferencije će, kroz digitalne radionice za učesnike i slušaoce konferencije, biti predstavljen proces stvaralaštva korišćen u projektu ”Pinokio se priključuje orkestru”.\nIskoristite priliku da, makar na kratko, budete deo programa Muzika nade, skrojenog prema potrebama i potencijalima sve dece, i kroz lično iskustvo uvidite na koji način su ona pronašla svoj glas ili idealan instrument kao alat da na autentičan način izraze ono što jesu, misle i osećaju.\nLink za registraciju za učešće na konferenciji: https://us02web.zoom.us/…/reg…/WN_ZPDgr7TsSbiAbjjltQ01tQ\nLink za ZOOM digtalnu radionicu: https://zoom.us/meeting/85001596352\nTags: Arts Creativity education Music SDG goals


Komisija o aferi 'Respiratori': Smijeniti Solaka, Federalnu civilnu zaštitu pod nadležnost MUP-a\nPošiljka iz Kine, na aerodromu u Sarajevu, 25. aprila 2020.\nSmjena direkora Federalne uprave civilne zaštite Fahrudina Solaka i stavljanje te organizacije pod nadležnost Ministarstva unutrašnjih poslova, neke su od preporuka koje je danas saopštila Komisija za sigurnost Predstavničkog doma Parlamenta Federacije Bosne i Hercegovine (FBiH) povodom afere "Respiratori".\nKomisija je danas donijela 12 zaključaka u slučaju nabavke respiratora preko firme "Srebrena malina" Fikreta Hodžića.\nZaključke je na konferenciji za novinare u Sarajevu saopštio predsjednik Komisije Damir Mašić.\nIzmeđu ostalih, Komisija u zaključcima navodi da je Federalna uprava civilne zaštite (FUCZ) stvorila obligacioni odnos sa FH Srebrena malina Fikreta Hodžića u trenutku kada su imali informaciju da pomenuto društvo nema dozvolu Agencije za promet medicinskim sredstvima.\nKomisija smatra da FUCZ prilikom kupovine respiratora nije izvršila analizu na tržištu i nije kontaktirala privredna društva koja se nalazi u registru veleprometnika za promet medicinskih sredstava pri Agenciji za lijekove BiH.\nSmatraju da Federalna uprava civilne zaštite nije provjerila profesionalnu sposobnost Srebrene maline za sklapanje ugovora u vrijednosti od 10,5 miliona KM (5, 25 miliona eura) za nabavku respiratora.\nTakođer, među zaključcima se navodi da Vlada FBiH nije na adekvatan način nadzirala rad Federalne uprave civilne zaštite.\nPredložili su da Parlamenta FBiH od Vlade zahtjeva hitno i neodložno razrješenje direkora FUCZ Fahrudina Solaka, kao najodgovornijeg za sprovedene nabavke u periodu stanja nesreće.\nKomisija Parlamenta FBiH za sigurnost traži smjenu Solaka\nPredložili su i da se hitno pripremi zakonska regulativa kojim bi FUCZ potpao pod nadležnost Ministarstva unutrašnjih poslova (MUP) FBiH.\n"Po sadašnjoj organizacionoj šemi FUCZ je dio Vlade Federacije BiH. U svim zemljama u regionu i svijetu civilna zaštita je organizaciona jedinica ministarstava unutrašnjih poslova. Mi smo tražili izmjene zakona da se to uradi i u Federaciji BiH jer u ovom slučaju Vlada Federacije nije dovoljno kontrolisala FUCZ", naglasio je Mašić.\nSvi zaključci bit će prezentirani na sjednici Predstavničkog doma Parlamenta FBiH koja će se održati 28. maja.\nZaključci su doneseni nakon što su članovi Komisije tražili odgovore na postavljena pitanja u vezi afere "Respiratori" od Federalne uprave civilne zaštite, Vlade Federacije BiH i Federalnog Pravobranilaštva.\nPredmet 'Respiratori': Završeni pretresi Zavoda za javno zdravstvo u Mostaru i Sarajevu\nTužiteljstvo BiH ispitalo je više desetina osoba u predmetu nabavke 100 kineskih ventilatora koje je Federalna uprava civilne zaštite BiH (FUCZ) platila 10,5 miliona maraka (5,25 miliona eura).\nUkupno 80, od 100 naručenih respiratora, u BiH je 25. aprila stiglo iz Kine, a uvezlo ih je preduzeće "Srebrena malina" iz Srebrenice, koje se bavi proizvodnjom i preradom malina.\nRespiratori kupljeni u vrijeme pandemije preko preduzeća, po nalogu FUCZ, nisu upotrebljivi u jedinicama intenzivne terapije, procijenio je nakon pokretanja istrage stručni vještak za medicinsku opremu u izvještaju za Tužilaštvo BiH.\nMaline i respiratori pred Tužilaštvom BiH


Identitet sa integritetom\nPrirodno i neotuđivo pravo pojedinca, nacije ili države da na bazi sopstvenog identiteta i integriteta, ne povređujući prava drugih, upravljaju i slobodno odlučuju o sebi, neodvojivo je od obaveze da se za to pravo bore i ne kalkulišu sa ličnom ili kolektivnom slobodom, koja sama po sebi nikom nije data niti garantovana.\nEntiteti koji na pojedinačnom ili kolektivnom nivou imaju defekt identieta i integriteta i koji nedostatak sopstvenog osjećaja o važnosti samosvjesti o sopstvenom identitetu isti žele nadomjestiti tuđim osjećajem veličine, prirodno bivaju asimilovani i svedeni na kolateral tuđih interesa.\nStoga, samo onaj pojedinac ili kolektivitet koji ima svijest o vrijednosti slobode i odgovornost da se za nju bori nikada neće biti “tuđa večera”, kako je to upozoravao sv. Petar Cetinjski one Crnogorce koji su bili zaluđeni tuđim vaganom i vjerom da je krov drugog doma sigurniji od sopstvenog šljemena.\nNeotuđivo pravo Crnogoraca da budu Crnogorci u sopstvenoj državi i prirodno pravo svih crnogorskih građana bez obzira na lična ili kolektivna uvjerenja i svojstva na osjećaj da su u Crnoj Gori svoji na svome, nosi sa sobom odgovornost da se, više nego ranije, razumije značaj ideje izvornih tvoraca suverenističkog pokreta sadržane u poruci “i država i demokratija”.\nNavedena poruka se mora razumjeti jer je odsustvo unutrašnih kapaciteta da se izgradi autohtona građanska alternativa i funkcionalna demokratija, uslovilo da Crna Gora dva puta nestane kao država. U oba slučaja, pod plaštom borbe protiv autokratije dinastije Petrović (1918) i totalitarnosti socijalizma (1988) uvezeni populističko-nacionalistički pokreti su (zlo)upotrijebili prirodnu potrebu crnogorskih građana da jednu, istorijski prevazidjenu vlast smijene. Umjesto željene promjene vlasti oba puta su se uspostavili režimi koji su samo produbili crnogorske razlike do nivoa unutrašnjih sukoba.\nNažalost, negativno iskustvo nije bilo dovoljno da se na bazi “naučenih lekcija” iskoristi 15 godina nezavisnosti kako bi se eliminisali uzroci koji su vodili gubitku i državnog i nacionalnog identiteta. Zato ova generacija Crnogoraca nosi odgovornost za usud da se nad Crnom Gorom ponovo viju barjaci koji nijesu simboli njene slobode i nezavisnosti i za opasnost da se na „doboš“ stave sve one temeljne vrijednosti koje 21 maj čine izuzetnim datumom crnogorskog istorijskog trajanja.\nObaveza na integritet\nCrna Gora ne smije dozvoliti rizik da ponovo “sopstvenom” voljom i vođena tuđim interesom postane zajednica bez svog kulturološkog, privrednog ili političkog integriteta, da ostane bez svoje unutrašnje kohezije ili bez osjećaja o potrebi društvenog dijaloga u interesu svih. Takva Crna Gora “tuđa je večera” i zato Crnogorci svih boja, identiteta i uvjerenja morali bi se ujediniti oko tri temeljna cilja: očuvanja sopstvene države, izgradnje funkcionalne demokratije i doglednog članstva u EU. Dodatno, moraju izgraditi društvo koje na nekonfliktan i institucionalnan način rješava unutrašnje antagonizme i učiniti da različita istorijska čitanja zajedničke prošlosti ne budu kočnica za društveni napredak. Sve drugo je kontra smjer, koji bez obzira ko je pobjednik u unutrašnjoj političkoj utakmici, Crnu Goru čini gubitnikom.\nStoga se današnja generacija Crnogoraca mora sačuvati od iluzije da jednom stečena sloboda traje vječno. Zato u danu, kada se sa vrhova Lovćena čuje glas “no pasaran” i ponovo budi energija samosvjesne Crne Gore i kada “neki novi klinci” prkosno podižu crvenu zastavu slobode, dužni smo u odajama naše savjesti postaviti pitanje: šta sam ja uradio da Crna Gora bude bolja i pravednija, a ne samo pitanje šta je Crna Gora uradila za mene.\nOdgovor na ovo pitanje označiće da li smo na bazi sopstvenog integriteta i svijesti o potrebi zajedničkog društvenog progresa, moćni da branimo sopstveni identitet i budemo vrijedni pokliča da je vječna Crna Gora.


Kosovska Skupština izglasala nepoverenje Vladi Aljbina Kurtija - Radio Kontakt Plus\nKosovska Skupština izglasala nepoverenje Vladi Aljbina Kurtija\n23:09, 25.03.2020Izvor: Beta\nKosovska Skupština večeras je, posle više od 11 sati rasprave, sa 82 glasa za, 32 protiv i jednim uzdržanim glasom izglasala nepoverenje Vladi Kosova na čelu sa Aljbinom Kurtijem.\nU zahtevu su tražili smenjivanje Vlade zbog dva pitanja: neukidanja takse od sto odsto na robu iz Srbije i BIH bez uvodjenja "reciprociteta" i s tim povezanog navodnog rušenja odnosa sa Sjedinjenim Američkim Državama, kao i zbog smenjivanja Agima Veljiu s položaja ministra unutrašnjih poslova i javne uprave.\nTo je Kurti odbio kao razloge za rušenje vlade i istakao da iza zahteva stoji "gotov sporazum Kosova i Srbije o razmeni teritorija".\n"Za tu predsedničku trgovinu zahtev je pad Vlade. Predsednička trgovina s Vladom koju ja vodim je nemoguća. Pokušao je (Hašim Tači) da proglasi vanredno stanje, zašto ga nije proglasio? Otišao je u Belu kuću da postigne sporazum, zašto ga nije sproveo?", kazao je Kurti.\nOn je rekao da je više nego ikada ubeđen da postoji gotov sporazum sa Srbijom i da mu je to indirektno potvrdio i kosovski predsednik Tači.\nNa kraju sednice predsednica parlamenta Vjosa Osmani je istakla da ona neće glasati za opoziv Vlade i pozvala i poslanike da glasaju kao i ona.\nKurtijeva Vlada trajala je svega 51 dan, pre nego što joj je parlament večeras izglasao nepoverenje.\nTagovi: Aljbin KurtiSkupštinaVlada Kosova\nGrenel: Jedno je sigurno, uvek možete računati da će Aljbin Kurti biti protiv SAD\nSastanak Kurtija i Apostolove pred kraj njenog mandata na Kosovu


Da li nosite u kući vunene čarape? Evo šta vam znači za zdravIje, 0vo malo ko zna - supercarobnisvijet.com\nDa li nosite u kući vunene čarape? Evo šta vam znači za zdravIje, 0vo malo ko zna\nVjerovali u to vi ili ne, vunene čarape sa sobom nose razne zdravstvene prednosti, čak i više nego što možete da pretpostavite. One ne samo da su izrađene od prirodnog materijala, nego sve to može da utiče na vaš 0rganizam.\nKada vi odete na spavanje u vunenim čarapama, onda vaš 0rganizam tokom noći ima sposobnost da uspostavi pravilnu tjelesnu i termo regulaciju, pa se također na takav način uspostavlja harmonija u funkcionisanju mozga i ostalih dijelova tijela.\nTakođer će vam vunene čarape da potiču cirkulaciju u nogama, a sve to je veoma bitno jer cirkulacija zna da bude nezdrava kod mnogih ljudi. Kako to tradicionalna kineska medicina govori, nošenje vunenih čarapa može da vam podstakne pravilan protok životne energije koju kineski stručnjaci inače zovu Chi energija.\nTakođer vam spavanje u vunenim čarapama može da pomogne da brže utonete u san, pa je statistika pokazala da se u njima može zaspati 15 minuta ranije nego bez njih.


Džoni Keš dobija spomenik u vašingtonskom Kapitolu | Headliner\nHome»Muzika»Džoni Keš dobija spomenik u vašingtonskom Kapitolu\nDžoni Keš dobija spomenik u vašingtonskom Kapitolu\nHeadliner.rs / 21/04/2019 /\t0\t/\t382\nDžoni Keš/Photo: [email protected]\nSpomenik Džoniju Kešu, legendi kantri muzike, biće postavljen u dvorani statua u američkom Kapitolu, pošto je njegova rodna država Arkanzas odlučila da ukloni sada postojeće, sporne spomenike osoba koje se povezuju s rasizmom.\nSvaka američka savezna država postavlja po dve statue u dvoranu statua (Statuary Hall), veliku galeriju smeštenu unutar Kapitola, zgrade u kojoj se nalazi Kongres Sjedinjenih Država.\nSpomenici iz prošlog veka koje je postavila država Arkanzas nedavno su bili meta oštrih kritika pokreta koji zahteva uklanjanje iz javnosti simbola Konfederacije u Američkom građanskom ratu, a reč je o grupi južnih država koje su branile ropstvo.\nFederalna država Arkanzas, jedna od nekadašnjih članica Konfederacije, nedavno je objavila da će jedna od novih statua biti u čast Džonija Keša, ikone kantri muzike, koja je obieležila generacije i smatra se jednim od najuticajnijih amerikih muzičara 20. veka.\nAutor pesme “I Walk the Line”, umro je 2003. u Nešvilu, a društvo u Dvorani statua praviće mu spomenik u čast Dejzi Bejts, afroameričke novinarke koja se istakla u borbi za građanska prava.\nDejzi Bejts je odigrala važnu ulogu u borbi devet crnih učenika u Litl Roku za ravnopravan upis u školu u glavnom gradu Arkanzasa, a da bi tu integraciju sproveo, predsednik Ajzenhauer morao je 1957. godine da pošalje vojsku.\nDanašnji guverner Arkanzasa, republikanac Ejsa Hačinson, pozdravio je Dejzi Bejts kao izvor nadahnuća u borbi za građanska prava “što je bio bitan deo naše istorije koji mnogo govori o našoj hrabrosti i o nama kao državi”.\nDejzi Bejts/Photo: printscreen\nRekao je da je većina učesnika u raspravi saglasna da se postojeći spomenici zamene. Tako će biti uklonjene statue osoba koje su branile segregaciju i ropstvo: Džejmsa Pola Klarka, senatora i guvernera Arkanzasa koji je prisilno sproveo segregaciju na prelazu u 20. vek i Juraja Rouza, advokata koji je podržavao Konfederaciju.\nTags:ArkanzasDejzi BejtsDžoni KešKapitolspomenikVašington\nHAOS I UTOPIJA FESTIVALA KOJI JE DEFINISAO GENERACIJU... Pogledajte trejler za dokumentarac o Woodstocku\nDžoni Keš/ Photo: Facebook @johnnycash


Džikić: Protiv FMP-a nema mesta za - lako ćemo\nDžikić: Protiv FMP-a nema mesta za – lako ćemo\nBeta 27. maja 2016. 12:35\nTrener košarkaša Partizana Aleksandar Džikić rekao je danas da njegova ekipa spremno dočekuje polufinalnu seriju Superlige Srbije protiv FMP-a i istakao da crno-beli ne smeju da potcene protivnika.\n„Polufinale dočekujemo gotovo 100 odsto zdravi i spremni da uradimo sve što je potrebno da bismo smo se plasirali u finale. Sigurno nećemo potceniti protivnika, nema mesta za ‘lako ćemo’ razmišljanja. Ne sme se tako ući u duel s njima, koji iza sebe imaju dobru sezonu i nikakav imperativ pobede. Potrebno je da uradimo više na parketu, uspostavimo ritam i način igre koji nama odgovara“, rekao je Džikić za sajt kluba.\nPolufinalna serija prvenstva Srbije za crno-bele počinje sutra od 18 časova kada dočekuju FMP.\nLigaški deo Superlige Srbije, Partizan je završio na prvom mestu Grupe B, dok je FMP bio drugi u Grupi A.\n„Dosadašnjim igrama u Superligi, izborili smo pravo domaćinstva u polufinalu i veoma smo zadovoljni zbog toga. Naš protivnik je ozbiljna organizacija, ima punu rotaciju u sastavu, potpunu formaciju sa dva igrača na svakoj poziciji. Sastav im je krcat momcima koji su prošli reprezentativne selekcije, a ovo polufinale za njih praktično znači prijemni ispit za sastav evroligaškog predstavnika ABA lige“, rekao je Džikić.\n„Čeka nas motivisan rival koji ima jasnog predvodnika u organizatoru igre, koji iza sebe ima dugogodisnju saradnju s trenerom, a to uvek daje dodatni kvalitet. To je skakački agresivna ekipa, sa puno poena koje postižu u ranoj fazi napada“, dodao je Džikić.\nKošarkaš Partizana Novica Veličković je rekao da crno-beli protiv FMP-a moraju da odigraju „jako i čvrsto“.\n„FMP je mlada i talentovana ekipa koja igra veoma čvrsto. Od kada sam došao, odigrali smo sa njima dve prijateljske utakmice, namučili su nas u kupu i zaslužuju svaki respekt. Sada se sve zaboravlja, ulazi se u seriju i nemaš prava na kikseve. Moramo da odigramo jako i čvrsto jer naspram nas nije tim za potcenjivanje“, naveo je Veličković.\nKako je objavljeno na sajtu Partizana, crno-beli će na sutrašnjoj utakmici u hali „Aleksandar Nikolić“ imati specijalne goste, jer dolaze vaterpolisti Partizana koji su ranije ove nedelje osvojili 27. titulu državnog prvaka, juniori KK Partizan koji su postali prvaci Srbije, ali i nekadašnji igrači tog kluba Žofri Lovernj i Leo Vesterman.


Milojević: "Pojedinci nisu u ritmu, najbitnija tri boda" - Sportske.net\nMilojević: "Pojedinci nisu u ritmu, najbitnija tri boda"\nCrvena zezda nije pružila blistavu partiju, svestan je toga i Vladan Milojević.\nZvezda ima novu "zlatnu koku", ali je posebno oduševljenje osporavanim vezistom! (TVITOVI)Zvezda položila poslednji ispit pred diplomski u AustrijiPoluvreme - Zvezda skoro i ne preti, bez golova nakon prvih 45 minuta!Zvezda - u ponedeljak kreću pregovori sa NOVIM NAPADAČEM!Miloje kombinovao! (sastavi)\nTrener fudbalera Crvene zvezde Vladan Milojević rekao je večeras da su pored nešto lošije igre njegove ekipe protiv Čukaričkog najbitnija osvojena tri boda.\n"Najbitnija su ova tri boda. Dosta je tu bilo igrača koji ne igraju i nisu u formi. Utakmica ne može da zameni trening. Normalno je da se tu neke greške dešavaju. Teško je vreme kada niste u ritmu. Biće sve to OK. Mislim da je zaslužena pobeda", rekao je Milojević novinarima za televiziju Arena sport.\nZvezda je večeras u šestom kolu Super lige pobedila Čukarički sa 2:1.\nCrveno-bele u sredu očekuje revanš utakmica protiv Slacburga u baražu za Ligu šampiona, a Milojević je imao poruku za navijače.\n"Šta god da kažem biće malo. Oni osećaju svoje srce i neka rade svojim srcem. Daćemo sve od sebe i ostvariti dobar rezultat uz božiju volju", rekao je Milojević.\nTrener Čukaričkog Simo Krunić čestitao je Zvezdi na pobedi, ali i svom timu na zalaganju tokom cele utakmice.\n"Teško je protiv Crvene zvezde da se igra. Posle gola smo se zatvorili i oni su imali dosta šansi iz kontranapada. Imali smo mi neke situacije u prvom i drugom delu koje smo mogli bolje da rešimo, ali nedostajala nam je doza sreće. Bez toga je teško protiv Zvezde", rekao je Krunić.


Pajtić: Pokušaj gašenja Vojvodine | Autonomija\nPajtić: Pokušaj gašenja Vojvodine\n"Da li treba da pristanemo na to da nam se ukida nadležnost po nadležnost i da se tako polako ugasi i autonomija Vojvodine?"\nPredsednik Vlade Vojvodine Bojan Pajtić ocenio je danas da je na delu pokušaj „gašenja“ autonomije te pokrajine.\n„Da li treba da pristanemo na to da nam se ukida nadležnost po nadležnost i da se tako polako ugasi i autonomija Vojvodine? Mi na to nećemo pristati“, rekao je Pajtić u emisiji „Jedan na jedan“ Radio-televizije Vojvodine.\nOn je ocenio da je, nakon što je Vlada Vojvodine donela Predlog deklaracije o zaštiti ustavnih i zakonskih prava Vojvodine, usledila „strašna kampanja i poziv na linč“ protiv pokrajinskih vlasti, uz „besmislene“ optužbe za separatizam.\n„Kakav separatizam, kakvi bakrači! U Vojvodini nikada nije bilo separatizma, niti će ga ikada biti. Republičke vlasti izmišljaju neprijatelja kako bi prikrili rezultate pregovora o Kosovu“, kazao je Pajtić i dodao da se iz istih razloga sutra u Novom Sadu organizuje miting „Stop razbijanju Srbije“, koji je uperen protiv vlasti u Vojvodini.\n„Apsurdno je da vladajuće stranke u zemlji organizuju mitinge protiv pokrajinskih vlasti, umesto da rešavaju probleme“, rekao je Pajtić i ocenio da je cilj zapravo da se pokrajinska vlast sruši pod svaku cenu i „upodobi“ sa republičkom.\n„Ja molim boga da sutra u Novom Sadu (na mitingu) ne strada ni jedan prozor, da ne bude incidenata“, rekao je Pajtić i odbacio mogućnost organizovanja „kontramitinga“.\nOn je optužio republičke vlasti da „na silu“ krše zakone kojima su regulisane nadležnosti Vojvodine, da se Vojvodini oduzima imovina, da se krši Ustav.\nPajtić je oštro kritikovao predsednika Srbije Tomislava Nikolića i upitao da li je u skladu sa Ustavom kada predsednik države Vladu Vojvodine nazove „takozvanom“, što je Nikolić učinio na konferenciji za novinare u nedelju.\nOcenio je da je veoma „ironično“ kada republičke vlasti optužuju pokrajinske da nisu dovoljno učinile za građane Vojvodine, a pritom zakidaju Vojvodinu za novac i za nadležnosti.


Ruski naučnik: Potpuno je bezbedno revakcinisati se više puta - 15.11.2021, Sputnik Srbija\nRuski naučnik: Potpuno je bezbedno revakcinisati se više puta\nNegativne posledice od višekratne revakcinacije protiv virusa korona nisu otkrivene, saopštio je ruskim medijima direktor Centra "Gamaleja" Aleksandar... 15.11.2021, Sputnik Srbija\n"Bilo je nekoliko slučajeva revakcinacije, pratili smo titar antitela – sve je bilo normalno. Sve je bilo u redu", rekao je naučnik.Na pitanje, da li su bile zabeležene negativne posledice po organizam, Gincburg je odgovorio: "Apsolutno nikakve".Ranije je potpredsednica ruske vlade Tatjana Golikova saopštila da je poželjno da kolektivni imunitet u Rusiji dostigne nivo od 90-95 odsto, ali je za sada granica na 80 odsto. Kako bi se dostigao taj nivo potrebno je vakcinisati još 22 miliona ljudi i revakcinisati 9 miliona.\nNegativne posledice od višekratne revakcinacije protiv virusa korona nisu otkrivene, saopštio je ruskim medijima direktor Centra "Gamaleja" Aleksandar Gincburg.\n"Bilo je nekoliko slučajeva revakcinacije, pratili smo titar antitela – sve je bilo normalno. Sve je bilo u redu", rekao je naučnik.\nNa pitanje, da li su bile zabeležene negativne posledice po organizam, Gincburg je odgovorio: "Apsolutno nikakve".\nRanije je potpredsednica ruske vlade Tatjana Golikova saopštila da je poželjno da kolektivni imunitet u Rusiji dostigne nivo od 90-95 odsto, ali je za sada granica na 80 odsto. Kako bi se dostigao taj nivo potrebno je vakcinisati još 22 miliona ljudi i revakcinisati 9 miliona.


Organizatori VN Italije se nadaju popunjenim tribinama zahvaljujući vakcinama – Pole Position\nobjavljeno 03. Jun 2021. u 8:42 am 3, June 2021\nPlan je da određene tribine budu rezervisane samo za vakcinisane, dok će drug biti za one sa negativnim COVID testom.\nZbog pandemije koronavirusa je većina trka prošle godine vožena bez publike, a taj trend se nastavlja i u ovoj sezoni. Ipak, bilo je i predstoji nekoliko i trka gde će kapacitet tribina biti znatno ograničen.\nS obzirom da je u svetu u toku masovna vakcinacija protiv korone, postoji nada da ćemo pe kraja sezone ponovo imati pune tribine na nekim trkama.\nTo možda deluje kao malo verovatan scenario u Italiji, koja je na kalendaru u septembru, ali predsednik Italijanskog automobilskog kluba Angelo Sticchi Damiani kaže da je za VN Italije plan da se vozi za određenim tribinama koje će biti popunjene do poslednjeg mesta ljudima koji su vakcinisani, dok će oni koji nisu biti smešteni na tribine na kojima će kapacitet biti smanjen za 50%.\n“Voleli bi smo da napunimo tribine do 70-80%. Mogli bi smo da organizujemo da neke tribine budu samo za vakcinisane, dok će druge biti za one koji nisu, ali imaju negativan test”, izjavio je Sticchi Damiani.\nMonca nije jedina evropska trka koja pokušava da napuni tribine. Već za par nedelja se očekuje da će se na tribinama na Red Bull ringu naći oko 39000 ljudi, Holanđani veruju da će imati svih 105 hiljada ljudi na tribinama u septembru, dok Britanci još uvek nisu izneli konkretne planove.\nKljučni pojmovi:Covid-19VN Italije\nŽarko Samardžija 3, June 2021\nMcLaren će nastaviti da donosi nove delove u cilju odbrane treće pozicije


EPCG: Otkup preostalih akcija Rudnika uglja do 6. jula | SEEbiz.eu\nEPCG: Otkup preostalih akcija Rudnika uglja do 6. jula\nObjavljeno: 21.06.2018 / 13:50\nPODGORICA - Akcionari Rudnika uglja Pljevlja koji nijesu ponudili Elektroprivredi Crne Gore EPCG da otkupi njihove akcije, moći će to da urade do 6. jula, objavila je državna energetska kompanija.\nRiječ je o vlasnicima preostalih 3,22 odsto akcija Rudnika uglja koji će svoje dionice u pljevaljskom preduzeću moći da prodaju EPCG u narednih 15 dana, po cijeni od po 6,4 eura. EPCG je do sada otkupila 96,78 odsto akcija Rudnika.\nOdluku o pokretanju postupka dobrovoljne javne ponude za preuzimanje Rudnika uglja donijela je Skupština akcionara EPCG sa 89 odsto glasova 28. marta ove godine. Ta kompanija se obavezala da otkupi sve akcije Rudnika, njih 5.064.443, po cijeni od 6,4 eura po dionici čiju procjenu je izvršila beogradska konsultantska kuća Delloit, pišu Dnevne novine.\nMeđutim, postupak preuzimanja dionica pljevaljskog preduzeća stopirala je dva puta sutkinja Privrednog suda Nataša Bošković, prvi put svega nekoliko sati prije isteka roka za davanje prodajnih naloga u Centralnoj depozitarnoj agenciji (CDA). Odluku o poništenju i donošenju privremen mjere zabrane kupovine akcija RUP-a tražio je manjinski akcionar EPCG Vasilije Miličković.\nMeđutim, prošle nedjelje Vijeće Privrednog suda preinačilo je rješenje sutkinje i odbilo kao neosnovan predlog za određivanje privremene mjere zabrane kupovine RUP-ovih dionica.\nTagovi: EPCG, Rudnik uglja, Elektroprivreda Crne Gore, Vasilije Miličković


Kokeza izabrao ko će da ga izabere - Sport - Dnevni list Danas\nPočetna » Sport » Kokeza izabrao ko će da ga izabere\nSkupština FSS jednoglasno dala novi mandat dosadašnjem rukovodstvu\nKokeza izabrao ko će da ga izabere\nSlaviša Kokeza je ponovo postao predsednik Fudbalskog saveza Srbije, a na ta funkciju su ga između ostalih izabrali maser reprezentativnih selekcija, sponzori sa kojima je sklopio ugovore, osumnjičeni za ubistvo Olivera Ivanovića, pa čak i kafe kuvarica iz Stare Pazove, pošto po Statutu i radna zajednica daje Skupštini četiri delegata koji učestvuju u izboru rukovodstva.\n1Piše: Vlada Živanović 18. marta 2019. 22.39 Izmenjeno: 19. marta 2019. 02.19\nU prethodne dve decenije navikli smo smo na sve i svašta kada je u pitanju FSS, pa za javnost ni sada nije novost što se opet može dovesti u pitanje legitimitet sadašnjeg saziva i odluka Skupštine održane u nedelju uveče. Izbore u Savezu raspisao je Odbor za hitna pitanja, iako je za to po Statutu FSS isključivo nadležan Izvršni odbor (Odbor za hitna pitanja sastaje kada je odluke neophodno doneti u najkraćem vremenskom roku, te zbog toga nije moguće sazvati celokupan Izvršni odbor). Opštinskim i gradskim savezima dat je rok od samo pet dana za sprovođenje izbora, o čemu se takođe može polemisati da li je pravno i statutarno utemeljeno.\nSastav Skupštine koji je izabrao novo rukovodstvo takođe je diskutabilan. Tako se na primer potpredsednik Savo Milošević našao kao delegat regiona Vojvodine, iako nikada nije igrao, niti bio funkcioner ni u jednom vojvođanskom klubu. Ista je stvar i sa drugim potpredsednikom Markom Pantelićem koga je u Skupštinu FSS imenovao region Istočne Srbije. Dileme, nažalost, postoje i oko delegata mnogih drugih okruga. Tako je na primer delegat iz Zapadne Srbije Nemanja Božić potpuno nepoznato lice široj javnosti, a prema nezvaničnim informacijama za fudbal ga vezuje jedino to što je maser pri nacionalnim selekcijama. Sporan je i delegat, odnosno predsednik Fudbalskog saveza Kosova i Metohije Milan Radoičić. Pored toga što je legalnost FS Kosova i Metohije u okviru FSS veoma upitna jer su FIFA i UEFA odavno priznali FS Kosova na čijem je čelu Agim Ademi, ne treba posebno podsećati da su prištinske vlasti raspisale poternicu sa Radoičićem, sumnjajući da je čak umešan i u ubistvo Olivera Ivanovića. Danas je ranije pisao i o Udruženju fudbalskih reprezentativaca kao organizaciji za koju nije potpuno jasno na osnovu kojih kriterijuma daje svoja tri delegata. Isto tako nije jasno ni zašto sponzori FSS imaju svoja tri delegata u Skupštini, kao i na osnovu kojih kriterijuma se oni biraju. Sporno je i to što Radna zajednica koju čine svi zaposleni u FSS, od kafe kuvarica do portira, daje četiri delegata. Teško je očekivati da će ljudi koji su zaposleni u Savezu imati interes da glasaju protiv aktuelnog rukovodstva. Isto važi i za delegate organizacije fudbalskih trenera Ivana Jevića i Milana Kuljića, koji kao aktuelni selektori reprezentacija Srbije do 18 i 17 godina takođe teško mogu biti nezavisni u glasanju prilikom izbora novog predsednika.\nOsim u vrhu, promena nije bilo ni među potpredsednicima, FSS (Milošević, Pantelić, Bjeković) dok je u Izvršnom odboru došlo do nekoliko izmena, pa se među novim licima našao i bivši selektor, a sadašnji predsednik Fudbalskog saveza Beograda Ilija Petković, dok je Dragiša Binić, koji je u dosadašnjem sazivu bio zadužen za regularnost takmičenja, ovaj put izostavljen.\n– Definitivno se FSS pretvorio u Koza Nostru, ne samo zbog reizbora Kokeze, već zbog ulaska u Savez čoveka sa poternice i predsednika nepostojećeg regionalnog saveza Kosova i Metohije Milana Radoičića. Koza Nostra na italijanskom znači „naša stvar“, tako da je fudbal od nedelje postao samo njihova stvar. FSS je praktično prestao da postoji, a preuzeli su ga krugovi bliski kriminalnom miljeu – tvrdi za Danas poznati sportski novinar i fudbalski komentator Milojko Pantić.\nDa stvari u FSS uprkos jednoglasnom izboru novog/starog rukovodstva nisu idealne, to se najbolje po rečima Pantića može uočiti po dešavanjima u nacionalnom timu.\n– Čak im i fudbaleri okreću leđa jer vide o čemu se ovde radi. Luka Milivojević nema dlake na jeziku, isto je i sa Matijom Nastasićem, napustio ih je i Bane Ivanović, a sada su u problemu i sa Markom Grujićem, Nikolom Maksimovićem… Kokeza je nacionalni tim pretvorio u agenciju za menadžerske transfere. Ceo svet se smeje selektoru Krstajiću kada maše spiskom tvrdeći da ga je on sastavio – dodaje Pantić.\nZa razliku od bivših reprezentativaca, radne zajednice, pa čak i sponzora, aktivni igrači nemaju ni jednog delegata u FSS, iako je to odavno postala praksa u organima FIFA i UEFA.\n– Prava igrača su pogoršana u odnosu na prethodni period. Nema ni dovoljno komunikacije. Nadam se da će se nešto promeniti na bolje u vremenu koje je ispred nas – tvrdi predsednik Sindikata fudbalera Nezavisnost Mirko Poledica.\nPrema njegovim rečima teško je oceniti dosadašnji rad Slaviše Kokeze kao pojedinaca, pošto on prema Statutu formalno nema prevelika ovlašćenja (predsedava i zastupa Savez).\n– Teško je oceniti i rad FSS jer su prethodni izbori bili pre dve godine i deset meseci, pa mi nije jasno zašto se održavala ova izborna Skupština, kada joj je mandat bio do maja 2020. godine, a vanredni izbori nisu traženi. Rad FSS ogleda se u fudbalu na nacionalnom, a ne na reprezentativnom nivou i mislim da većih pomaka nije bilo, osim rezultata Crvene zvezde, koji su neočekivano dobri, ali nisu povezani sa Savezom već su plod klupskog rada – zaključuje Poledica.\nTerzić oprostio Kokezi titulu Partizana\nMeđu onima koji su glasali za Slavišu Kokezu bio je i generalni direktor Crvene zvezde Zvezdan Terzić (delegat zajednica klubova Superlige i Prve lige), a koji je pre samo dve godine tvrdio da ćemo „žaliti za Toletom Karadžićem na čelu FSS“.\n– Cela Srbija zna da je Kokeza formalni predsednik FSS-a i neformalni predsednik Partizana. Posebno je u poslednjih šest meseci to očigledno. Ovaj sadašnji Partizan liči na onaj iz Karadžićeve ere, ima prijateljske klubove, igrače, pomoć sudija… Obistinilo se ono što sam rekao. Sprega FSS-a i Partizana je dala rezultate, videćemo koliko je Zvezda jaka da se odupre – izjavio je Terzić 19. maja 2017. godine.\nNacionalni stadion i plasman na EP\nSlaviša Kokeza je u svom ekspozeu najavio kontinuitet dosadašnjeg rada, želju da se reprezentacija plasira na Evropsko prvenstvo, izgradnju nacionalnog stadiona „koji će biti najlepši i najmoderniji u ovom delu Evrope“, kao i da će raditi na pomoći klubovima širom Srbije, a ne samo u Beogradu.\n– Bolje sutra srpskog fudbala je nezamislivo bez adekvatne infrastrukture. Izgradnja nacionalnog stadiona donela bi korist ne samo srpskom fudbalu, već i celoj državi, to bi podiglo privredu zemlje i uspostavilo novu radnu snagu. Benefiti su veliki i sa velikim entuzijazmom prilazimo tom poslu – naglasio je Kokeza.\nPredsednik: Slaviša Kokeza\nPotpredsednici: Nenad Bjeković, Marko Pantelić, Savo Milošević\nIzvršni odbor: Slaviša Kokeza, Dragan Simović, Slobodan Ilić, Novica Tončev, Ilija Petković, Milan Karadžić, Miloš Miljanić, Nenad Bjeković, Dušan Mrakić, Marjan Rnić, Janoš Žemberi, Branko Stojaković, Saša Bajčetić, Dragan Lazović, Dragan Ilić\nOdbor za hitna pitanja: Slaviša Kokeza, Nenad Bjeković, Ilija Petković, Dragan Simović, Novica Tončev, Slobodan Ilić\nNadzorni odbor: Saša Milivojević, Zoran Ignjatović, Nikola Uzelac i Traja Jovanović\nFudbalski savez Srbije, predsednik, Slaviša Kokeza\nKoje nas novine očekuju u Superligi osim povećanja broja klubova\nSrbija od naredne sezone u rangu sa Premijer ligom, Serijom A i Primerom\n19. marta 2019. u 07.39\nVidecemo sta u subotu kaze skup na platou ispred filozofskog.


Demanti na saopštenje GrO LDP UŽICE – ZoomUe\nDemanti na saopštenje GrO LDP UŽICE\nby branko · 19 маја, 2014\nUŽICE – Milena Vićević, menadžerka GrO LDP Užice podnela ostavku na mesto menadžerke GrO LDP Užice u četvrtak, 15. maja i sama se isključila iz stranke u petak 16. maja.Istog dana stranku su napustili članovi Gradskog odbora LDP Užice Nikola Planić, Snežana Janjić, Natalija Vasilić, Đorđe Topalović, Aleksandar Rafailović I Mirjana Đurić, navodi se u demantiju na saopštenje GrO LDP.\nRazlog našeg istupanja iz stranke jeste neuvažavanje stavova Gradskog odbora LDP Užice, iznetih na sednici Glavnog odbora koja je održana, 12. aprila 2014. Zahtevali smo da se izvrši sveobuhvatna analiza izbornog rezultata, koja je izostajala posle svih izbora. Analiza se odnosila između ostalog i na: kršenje Statuta Liberalno demokratske partije, člana 27., Glavni odbor stranke donosi izborni program i odlučuje o učešću LDP u izborima na svim nivoima; odlučuje o izbornim koalicijama i drugim koalicijama i savezima, nakon rasprave u lokalnim organizacijama; – sednica Glavnog odbora nije ni održana sa tom tačkom dnevnog reda, a kamoli da je došlo do raspravljanja o koaliciji sa Bošnjačkom demokratskom zajednicom u odborima širom Srbije. Koalicajija sa BDZ se kosi sa optštim načelima Liberalno demokratske partije. Izneli smo takođe, da je bila loša organizacije Centračnog izbornog štaba za vreme kampanje, loš kanal komunikacije između odbora i centrale stranke, zahtevali smo da se definišu kriterijumi za izbor i redosled kandidata na poslaničkoj listi kao i promenu prezentacije politike LDP.\nNovoizabrani V.D. menadžera GrO LDP Užice je nevalidno izabran, pri čemu „ odbor po hitnom postupku” nije imao kvorum za takvu Odluku.\nNije nam bila namera da naše istupanje iz stranke, bude medijski propraćeno, međutim, s obzirom na saopštenje koje je objavljeno u medijima, morali smo da reagujemo, navodi se u demantiju Milene Vićević.\nNext story Prvi partizan sakupio 10 miliona dinara pomoći (video)\nPrevious story Počinje dezinfekcija poplavljenih objekata u Užicu


Vojni policajci neće dozvoliti rušenje Srpske i institucija | BL Portal\nIz Čete vojne policije Banjaluka saopšteno je da neće dozvoliti rušenje Republike Srpske koju je bilo teško stvoriti, dok samo oni koji je nisu stvarali i ne znaju njenu cijenu sada bi olako da je ruše.\nU saopštenju je navedeno da je Republika Srpska sačuvana i u mnogo težim okolnostima i da će je sačuvati i sada.\n“Ali, pitamo se kako će nam objasniti organizatori svega što se dešava kako to da se na cijelom Balkanu živi u vrlo sličnim uslovima, a protesti se organizuju samo u Srbiji i Republici Srpskoj, i to istovremeno? Čime su zaslužili toliku podršku iz FBiH”, istaknuto je u saopštenju.\nVojni policajci su ocijenili da je neshvatljivo da su sada bliži od Srbije svi oni koji su se trudili da nema kiseonika u porodilištu u Banjaluci.\n“Zašto onda u tim teškim vremenima nismo probijali koridor u nekom drugom pravcu, nego kroz Posavinu prema matici Srbiji“, piše u saopštenju.\nIz Čete vojne policije Banjaluka istaknuto je da ih je posebno dirnula scena gaženja i šutiranja policajca MUP-a Republike Srpske koji leži, ali je i dalje dovoljno pribran i ima snage da čuva svoje lično oružje da ne bi dospjelo u pogrešne ruke i na najgori mogući način bilo zloupotrijebljeno.\n“To je izuzetno human i požrtvovan gest, jer je u takvom stanju i okolnostima vodio računa o bezbjednosti i životima ljudi. Ko je odlučio da gazi tog mladog čovjeka odlučio je da gazi Srpsku. Na raspolaganje Republici Srpskoj i njenim institucijama smo se stavili 1992. godine da ne bismo dozvolili da je gaze, tako je i danas, a biće i u buduće dok god smo živi”, navedeno je u saopštenju Čete vojne policije Banjaluka.\nU saopštenju je navedeno da od dana kada se dogodila tragedija Davoru Dragičeviću saosjećaju sa njim u bolu.\n“Žao nam je što je ugašen jedan mladi život. Mi učesnici rata, borci Vojske Republike Srpske, smo sve činili tokom rata da sačuvamo mlade živote i da omogućimo što normalniji život i sigurnost stanovništvu. Žao nam je što se to desilo sada u miru i zahtijevamo od nadležnih institucija da učine sve da se što je prije moguće to ubistvo rasvijetli i pronađu odgovorni“, istaknuto je u saopštenju Čete vojne policije Banjaluka, a prenosi RTRS.\nBanjaluka – Bježali od policije pa napali sugrađane


Isplivale prepiske makroa i mušterija, pomenuta i neka POZNATA IMENA\n17:25 - 11 Apr 2019\nDrama oko hapšenja najvećeg makroa u regionu Mihaila Maksimovića ne jenjava. U javnost su isplivale poruke za koje pojedini mediji tvrde da su prepiske koje Maksimović razmenjivao sa svojim klijentima ugovarajući mesto, vreme i cenu seksualnih usluga koje su pružale podvođene devojke. Osuđivani makro Mihailo Maksimović uhapšen je sa svojim bratom Dušanom Milenkovićem na beogradskom aerodromu krajem marta i od tada se nalazi u pritvoru, a na saslušanju obojica su se branili ćutanjem. U međuvremenu, mediji naširoko izveštavaju o njegovom dobro utanačenom biznisu i razgranatoj mreži prostitucije kojom je Maksimović rukovodio. Danas su u pojedinim dnevnim izdanjima izašle i poruke za koje se tvrdi da su Maksimovićeve.\nI dnevni list Srpski telegraf objavio je prepiske za koje tvrdi da su Maksimovićeve, a u nekima od njih pominju se političari, fudbaleri i kolege iz kluba...\n- Njima je rijaliti povećao cenu jer su pre javnog eksponiranja uzimale po 100 evra, a sada uglavnom oko 300 na sat. Istina da je Mihailo uzimao polovinu novca ali kada su ga zvali prijatelji ili oni od kojih je imao neku drugu vrstu koristi tu se nije ugrađivao. One su uvek dobijale novac odmah nakon odrađenog posla i zato su sve i htele da rade sa njim - kaže izvor blizak jednoj od devojka.


Hidroelektrana Brežice na Savi svečano puštena u rad\nHidroelektrana (HE) Brežice, peta od šest hidroelektrana na donjem toku reke Save u Sloveniji, svečano je puštena u rad prošle nedelje. Izgradnja ove hidroelektrane kapaciteta 45 MW počela je u martu 2014, a troškovi izgradnje se procenjuju se na 261 miliona evra.\nTo je protočna i akumulaciona hidroelektrana, koja se sastoji od tri vertikalne proizvodne jedinice sa kombinovanim pražnjenjem od 500 metara kubnih u sekundi (m3/s), pet preliva i prosečnom godišnjom proizvodnjom električne energije od 161 gigavat-sat (GWh).\nHE Brežice će proizvoditi oko jedan odsto sadašnje godišnje proizvodnje električne energije u Sloveniji. Ovo će biti vršna HE koja će imati mogućnosti za prodaju dodatnih usluga neophodnih pri prenosu električne energije od prodavca do kupca.\nInicijativa za pokretanje postupka za izradu Prostornog plana za HE Brežice pokrenuta je 2006. godine.\nSlovenačka kompanija Hidroelektrarne na Spodnji Savi (HESS) osnovana je 2008. godine sa osnovnom misijom da olakša i promoviše izgradnju novih hidroenergetskih postrojenja i tako se uključi u održivu, pouzdanu, konkurentnu i ekološku proizvodnju električne energije.\nUprkos finansijskim problemima sa kojima se kompanija ove godine suočavala, tehnički pregled i početak probnog rada HE Brežice bili su planirani za kraj septembra 2017. godine.\nTagovi: HE Brežice, HESS, hidroelektrana, Hidroelektrarne na Spodnji Savi\nPočetna » Vesti » Električna energija » Hidroelektrana Brežice na Savi svečano puštena u rad\nSkoro polovini firmi u Sloveniji ugrožen opstanak zbog skupoće energenata\n24 јануара 2022 - Firme u anketi u Sloveniji očekuju da će ove godine energente plaćati 128 odsto više, a gotovo polovini to dugoročno ugrožava opstanak


Joksimović: Pozitivan razgovor sa novim izvеstiocеm EP | Srpska Napredna Stranka\nNaslovna › Novosti › Међународни односи › Joksimović: Pozitivan razgovor sa novim izvеstiocеm EP\nJoksimović: Pozitivan razgovor sa novim izvеstiocеm EP\nBERLIN - Ministarka bеz portfеlja zadužеna za еvropskе intеgracijе Jadranka Joksimović započеla jе danas višеdnеvnu posеtu Bеrlinu razgovorom sa novim izvеstiocеm Evropskog parlamеnta (EP) za Srbiju Dеjvidom Mеkalistеrom.\n"Vrlo jе važno da smo odmah, bukvalno dеsеtak dana poslе njеgovog imеnovanja, uspostavili zvaničan kontakt sa novim izvеstiocеm EP. On tеk ulazi u cеlu problеmatiku i priču o Srbiji. Vеoma jе važno da ga upoznamo sa našе stranе sa svim što radimo u Srbiji, sa brojnim započеtim rеformama, sa stanjеm еvropskih intеgracija u Srbiji", objasnila jе, poslе sastanka Joksimović u izjavi Tanjugu.\nOna jе ocеnila da jе dobro što Mеkalistеr dolazi iz Nеmačkе i vladajućе CDU, tе da zbog toga vеrujе da ćе biti uspostavljеn jеdan konstruktivan i otvorеn odnos, kao i da ćе on moći, svojim saznanjima i uticajеm koji ćе svakako imati u EP da budе od vеlikе pomoći Srbiji na putu u EU.\nJoksimović jе istakla da jе sa Mеkalistеrom imala vеoma pozitivan sastanak, tokom kojеg jе objasnila koliko su važnе еkonomskе i političkе rеformе kojе smo započеli, kao i da jе prеnеla uvеrеnjе da bi najznačajnija poruka u ovom trеnutku od stranе EU Srbiji bila otvaranjе jеdnog poglavlja do kraja godinе.\nIstovrеmеno jе ukazala da jе EP vrlo značajan i da ćе Mеkalistеr imati naznačajniju ulogu kada jе u pitanju Srbija i njеn put u EU što sе tičе tе institucijе.\n"Mislim da jе ovo dobar počеtak saradnjе i vеrujеm da ćеmo na tom putu zajеdno raditi", uvеrеna jе Joksimović.\nOna jе rеkla da zvaničnu posеtu Nеmačkoj nastavlja sutra daljim razgovorima u kojima ćе sе truditi da prеdstavi ono što vlada radi u Srbiji.\nTokom posеtе Bеrlinu Joksimović ćе sе sastati sa poslanicima nеmačkog Bundеstaga i zvaničnicima iz kabinеta nеmačkе kancеlarkе Angеlе Mеrkеl.


Press Online :: Kofer :: Neotkriveni morski biseri: Sedam tajnovitih grčkih ostrva\nNeotkriveni morski biseri: Sedam tajnovitih grčkih ostrva\nGužve na plaži, cika i vriska, peškir preko peškira, prljavština u plićaku i lopte koje "sevaju" sa svih strana - uobičajena je slika u mnogim letovalištima, ali ne i na sedam grčkih ostrva za koje verovatno mnogi nisu čuli. Za Krf, Rodos i Krit svi snaju i svi žele tamo da putuju, ali postoje i turisti koji vole potpuni mir i tišinu, netaknutu prirodu i praznu plažu. Ovakvi putnici treba da produže pored popularnih letovališta i nastave ka nekom od sedam idiličnih grčkih ostrva.\nNalazi se u Egejskom moru i možda nije najlepše u Grčkoj, ali ovo ostrvo čuva veliku tajnu. Na Ikariji ljudi žive po najmanje 10 godina duže nego na drugim mestima u Grčkoj. Meštani tvrde da je recept za dugovečnost kombinacija maslinki, meda, vina i kupanja u mineralnoj vodi. Međutim, meštani i dosta pešače pored lepih jezera, reka, dolina, vodopada i, što je najvažnije, mnogo se druže!\nOvo je majušno vulkansko ostrvo neiskvarene lepote u pravom smislu te reči. Nalazi se između Kosa i Tilosa, a turisti mogu da vide vulkanski krater, muzej vulkanologije, manastir Panagija, Paleokastro, termalne izvore Lutra, kao i fantastične plaže Katcuni, Agios Savas, Agija Irina...\nNajmanje i najtiše jonsko ostrvo (sat vožnje feribotom od Preveze) ima savršene plaže, ali je najpopularnije među trekerima. Smeštaj može da se nađe samo u luci Vati, gde ima i nekoliko taverni.\nMir je drugo ime za ovo ostrvo koje je uspelo da se odupre svim naletima turista. Zbog toga, ko stigne do Kee biće dočekan kao kralj! Jedini turisti koji se mogu videti su Atinjani, i to samo vikendom.\nNalazi se na severnoj egejskoj obali, a prizori prirode retke posetioce ostavljaju bez daha. Ovde se nalazi najraznovrsniji ekosistem i najvažnije arheološko nalazište. Turisti mogu da vide i srednjovekovni zamak porodice Gateluci, ranohrišćansku baziliku, argeološki muzej, prelepe vodopade i reke, ali i plaže sa oblucima koji prijaju stopalu.\nSakriveno između Naksosa i Amorgosa, Kufonisiju čine dva ostrva - Ano i Kato koje razdvaja kanal širok 200 metara. Peščane plaže na donjem Ano ostrvu imaju takvu tirkiznu boju da je i slikarima ova nijansa nestvarna.\nSrednjovekovna tvrđava se nalazi na litici iznad mora i čuva ulaz u Monemvasiju (ime znači "jedan ulaz"). Nalazi se na jugu Peloponeza sa kojim je bio spojen do zemljotresa 375 godine. Stanovnici žive u donjem gradu, a ulicama ne prolaze automobili, pa turisti mogu u miru da razgledaju vizantijske crkve.


U nedelju 4. novembra u Srbiji se održavaju treći redovni izbori za nacionalne savete nacionalnih manjina.\nU Poseban birački spisak upisano je 509.315 birača iz 22 nacionalne manjine, a izbori za nacionalne savete održavaju se isključivo na teritoriji Srbije.Neposrednim izjašnjavanjem upisanih građana biće izabrano 18 saveta sa ukupno 58 izbornih lista, dok će pripadnici četiri manjine svoje savete birati putem elektorskih skupština.\nPrema podacima Republičke izborne komisije (RIK), najviše prijavljenih lista ima rusinska nacionalna manjina (sedam), slede albanska (šest), romska i ukrajinska (po pet), te bošnjačka i ukrajinska (po četiri). Grci, Slovenci i Poljaci imaju po jednu prijavljenu izbornu listu, ostali, uključujući i najbrojniju mađarsku manjinu imaju dve ili tri liste kandidata.\nPrema izbornom kalendaru, konačni rezultati znaće se 8. novembra, pa sledi rok do 20 dana sa konstituisanje i izbor organa nacionalnih saveta nacionalnih manjina.Svaki savet ima ima predsednika, izvršni odbor, odbore za obrazovanje, kulturu, obaveštavanje i službenu upotrebu jezika i pisma.\nIzbore je raspisao resorni ministar Ružić 17. avgusta. Prema njegovim rečima, kampanja generalno protiče u demokratskoj atmosferi, mada ima „tenzija“ unutar bošnjačke nacionalne manjine, odnosno različitih lista. Ovo su treći redovni izbori od promene Ustava Srbije 2006, a za razliku od prethodnih 2014. kada je birano 20 saveta, pravo na svoj savet izborile su još ruska i poljska manjina.\nTagovi: izbori Nacionalni saveti nacionalnih manjina 2018


Epidemiolozi: Sto ljudi dnevno moglo bi dobiti ospice | Balkan Vijesti | Al Jazeera\nU Beogradu, gdje je najviše oboljelih, u 2016. trećina djece nije primila MMR vakcinu (EPA)\nBroj obolelih od malih boginja u Srbiji je u porastu i ako se intenzitet zaraze nastavi, dnevno bi po 100 ljudi moglo da oboli od ove zarazne bolesti, upozoravaju epidemiolozi, a prenosi beogradski Blic.\nJedna zaražena osoba može da prenese morbile na 15 drugih, a vakcinacija MMR vakcinom je jedina zaštita od ove bolesti, piše list.\nMeđutim, za formiranje kolektivnog imuniteta neophodno je da procenat vakcinisanih bude 95 odsto dece, a u Srbiji je taj procenat poslednjih godina u padu.\nU 2016. godini bio je 81 odsto, a samo u Beogradu, gde je sada najviše obolelih, trećina dece nije primila MMR vakcinu te godine.\nBolnice centri širenja zaraze\nNajviše obolelih od početka novembra prošle godine prijavljeno je u Beogradu (211), Kraljevu (118) i Nišu (98), a do sada su dve osobe preminule od posledica ove bolesti – 30-godišnji mladić u Beogradu i dvogodišnji dečak u Nišu, pokazuju podaci Instituta za javno zdravlje Srbije “Milan Jovanović Batut”.\nPrema podacima Kliničkog centra u Kragujevcu, još jedna pacijentkinja, u dobi od 50 godina, u teškom je stanju i nalazi se na intenzivnoj nezi u ovoj ustanovi.\nGlavni centri širenja zaraze su Univerzitetska dečja klinika i Institut za majku i dete u Beogradu, jer roditelji obolelu decu dovode direktno u ove specijalističke zdravstvene ustanove, pa se u hodnicima, prilikom čekanja, zaraze i zdrava deca, navodi list, pozivajući se na informacije iz Gradskog centra za javno zdravlje Beograda.\nNova žrtva morbila u Srbiji – preminuo dvogodišnji dječak\nNi druga žrtva malih boginja u Srbiji u posljednjih deset dana nije bila vakcinisana, javljaju mediji.\nUstavni sud Srbije odbacio je inicijative za ocjenu ustavnosti propisa o obaveznoj vakcinaciji.\nPotvrđene morbile kod pet osoba, a oboljeli su nevakcinisani, odnosno nepoznatog vakcinalnog statusa.


Sve Novosti - 18.02.2021 | Sputnjik Srbija\nIgor Marojević dobitnik nagrade „Meša Selimović“\nKnjiževnik Igor Marojević dobitnik je 33. Književne nagrade „Meša Selimović“ za roman „Ostaci sveta“, saopštio je osnivač nagrade Večernje novosti.\nNoćni protesti ponovo prerasli u nerede: Španci traže oslobađanje repera /video/\nU pojedinim španskim gradovima treći dan zaredom održavaju se protesti u znak podrške španskom reperu Pablu Aselu, koji je ove sedmice uhapšen i osuđen na devet meseci zatvora zbog vređanja kralja i policije.\nNova „igračka“ Ilona Maska zove se „Klab haus“ i teži da bude nova globalna hit društvena mreža. Eksplodirala je po broju korisnika (i vrednosti njihovog kapitala) nakon što se na njoj pojavio Mask, pa trenutno vredi više od milijardu dolara, iako je tehnički još uvek u beta verziji i nije široko dostupna masama.\nOd pola milijarde doza vakcina „Sputnjik Ve“ (Sputnik V), koliko Rusija planira da proizvede tokom 2021. godine, veliki deo će biti napravljen u Indiji, izjavio je za „Komersant” prvi zamenik ministra spoljnih poslova Indije Harš Vardhan Šringla koji boravi u poseti Moskvi.


MyCity Military » Kantina » Mašinstvo i elektrotehnika ( u vojnoj tehnici)\nPrimetio sam da se često vode duge rasprave o pitanjima vezanim za tehnička rešenja na vojnoj tehnici. Neretko se razmene desetine postova koji nemaju veze sa konkretnim temama.\nNa ovoj temi bi mogli nejasnoće razjasniti jer se često ne razumeju ljudi različitih struka!\nČesto se dešava da neko iz Tehničke branše nije shvaćen od strane nekih koji nisu upućeni dovoljno.\nPre svega je u pitanju drugačiji ugao gledanja nekog konkretnog problema.\nKonkretno često se dešava da neko tehnički izraz (ili oznaku) ne razume šta tačno znači pa dođe do nesporazuma i pogrešnog tumačenja!\nMoglo bi ovo biti i mesto gde bi jedni drugima postavljali pitanja ...pa ko ima volje i znanja neka odgovori!\nUkupno su 664 korisnika na forumu :: 23 registrovanih, 1 sakriven i 640 gosta :: [ Administrator ] [ Supermoderator ] [ Moderator ] :: Detaljnije


25/05/2020 12:51:31 AM\nUkoliko hečbek ne zadovoljava vaše potrebe u pogledu praktično i prostora, onda je MPV klasa vozila verovatno ta koja će odgovoriti vašim zahtevima. Ford C-Max je najbolji primer ove tvrdnje, jer je reč o modelu koji donosi mnogo veću praktičnost i prostor, a baziran je na istoj platformi kao i Ford Focus. Štaviše, ukoliko vam je to potrebno, dostupna je i verzija sa 7 sedišta u obliku Grand C-Max modela koji takođe zadržava svoju osnovu nasleđenu od Focusa. Car Keys je ovog puta na test dobio klasičan C-Max koji treba da bude konkurencija vozilima kao što su Citroen C4 Picasso i Renault Scenic, a po mišljenju mnogih ovaj model donosi upravo ono što nedostaje francuskim rivalima, a reč je naravno o upravljivosti i zabavi tokom vožnje. Kakvi su utisci Car Keysa možete da pogledate u video klipu iznad.\nTagoviAutomobili c-max car keys focus FORD ford c-max ford focus mpv opis recenzija review test video\nPrethodno Alesio Leonardi je novi direktor fabrike Fiat u Srbiji\nSledeće Ferrari objavio video kao čestitku za Božić i novogodišnje praznike [Video]


Opozicija i ministarka Čomić oprečno o učesnicima međustranačkih razgovora - Politika - Dnevni list Danas\nPočetna » Politika » Opozicija i ministarka Čomić oprečno o učesnicima međustranačkih razgovora\nU dijalogu potrebno prisustvo izaslanika EU\n„Gordana Čomić verovatno želi da ona i Vlada Srbije izveštavaju Evropsku komisiju o dijalogu vlasti i opozicije, umesto da EK sama prati i učestvuje u pregovorima. Važno je da EU bude posrednik. Ako to bude preko Evropskog parlamenta, svakako bi morali imati u vidu izveštaj Evropske komisije. Tako da će EK biti prisutna makar posredno preko izveštaja o stanju demokratije i vladavine prava u Srbiji, a to je za nas u opoziciji važno jer izveštaj EK podupire naše zahteve“.\n1Piše: Mirjana R. Milenković 01. decembra 2020. 09.07\nFoto: BETA PHOTO/ NENAD STOJANOVIC\nTo kaže za Danas Dragana Rakić, zamenica predsednika Demokratske stranke, komentarišući tvrdnju ministarke za ljudska i manjinska prava i društveni dijalog Gordane Čomić da u u dijalog vlasti i opozicije ne smeju da se mešaju „ni Vlada Srbije ni Evropska komisija“.\nMinistarka za dijalog tvrdi da je dijalog u nadležnosti Skupštine Srbije i Evropskog parlamenta i da „nijedno ministarstvo“ pa ni ono na čijem je čelu ne sme da se meša u taj proces. A zamenica predsednika DS primećuje da ono što Aleksandar Vučić misli, to Gordana Čomić govori i brzinom munje sipa naručene besmislice kojima muti vodu i ometa dijalog pre nego što je on i počeo.\n„Kako je ambiciozno krenula, vrlo brzo će početi da za nas govori da smo žuti lopovi i lažna elita. A jasno je da razgovori bez prisustva predstavnka EU nemaju mnogo smisla, jer predstavnici vlasti tvrde da je sve u redu, a svi ostali, uključujući i EU znaju da to nije tako. Ako Evropska komisija sačinjava izveštaj o napretku Srbije na putu pridruživanja Evropskoj uniji, a sačinjava, onda je logično da predstavnici EK imaju potpun uvid u pregovore između vlasti i opozicije. Izvršni organi EU upravljaju procesom pridruživanja i nadziru sve važne društvene i političke procese u zemljama kandidatima, a pregovori vlasti i opozicije o izbornim uslovima je sada najvažniji politički proces u Srbiji. Članstvo u Evropskoj uniji nije moguće ukoliko se u našoj zemlji ne uspostavi demokratski poredak, a temelj demokratskog poretka su slobodni i pošteni izbori. Posrednici u pregovorima mogu biti iz Evropskog parlamenta, ali Evropska komisija takođe treba da bude uključena“, napominje Rakić.\nBoris Tadić, lider SDS, nedavno je u razgovoru za Danas ocenio da su male šanse da dođe do promene normalizacije izbornih uslova u Srbiji dok god se Evropski savet i Evropska komisija sa svojim izvršnim nadležnostima ne usaglase o katastrofalnom stanju demokratije u Srbiji i o slanju specijalnog izaslanika za rešavanje tog problema.\n„Srbija spada u režim takmičarskog autoritarizma, u kojem su zastupljeni nejednaki uslovi za takmičenje vlasti i opozicije i sistematski se krše građanska prava i slobode. Gospođa Čomić je duboko svesna toga, pa taj optimizam da je vlasti naknadno stalo do dijaloga sa opozicijom smatram krajnje neiskrenim“, pojašnjava Konstantin Samofalov, generalni sekretar SDS, za Danas. On napominje i da je nama potreban dijalog u kojem će posredovati specijalni izaslanik EU, a ne fasadni dijalozi sa ministrima ili evroparlamentarcima.\n„Razlog više je to što su produkt ‘dijaloga’ pred poslednje izbore bila samo deklarativna obećanja i estetske korekcije, bez mogućnosti da išta bude realizovano. EU prvo treba da konstatuje da došlo do erozije demokratije, pa tek onda možemo sesti za pregovarački sto“, zaključuje Samofalov.\nTatjana Macura, kopredsednica vanparlamentarne Stranke moderne Srbije, ne vidi ništa sporno ni iznenađujuće u izjavi ministarke Čomić.\nOna napominje da je upravo to o čemu Čomićeva govori i dogovoreno na poslednjem sastanku, upriličenom u Skupštini Srbije, i da su svi koji su tom sastanku prisustvovali, bilo iz Srbije ili EU, sa tim upoznati.\n„Više je nego jasno na šta je ministarka Čomić mislila – da se ni Vlada Srbije, a ni Evropska komisija, koja je u stvari Vlada Evropske unije, kao predstavnici izvršne vlasti ne mešaju u dijalog između stranaka koje čine predstavnici vlasti i stranaka koje čine predstavnici vanparlamentarne i parlamentarne opozicije. Dijalog koji je pre nekoliko meseci prekinut zbog održavanja izbora organizovala je Skupština Srbije na inicijativu Evropskog parlamenta, odnosno dijalog su organizovale dve zakonodavne institucije, i ne znam zašto bi se nastavak dijaloga prenosio na izvršnu vlast. Mi očekujemo nastavak tog dijaloga, ne znam da je pokrenuto pitanje za otvaranje nekog novog dijaloga“, ističe za Danas Macura.\nZamenik predsednika SSP Borko Stefanović izjavio je da će se dijalog vlasti i opozicije voditi pod pokroviteljstvom Evropske unije i da će doneti obavezujući sporazum koji će otvoriti „zarobljeni javni servis“ i obezbediti ljudima pravo da biraju bez ucena, pretnji i pritisaka. Stefanović je ocenio da je „Vučićev režim“ shvatio da neće moći preko gospođe Čomić da upravlja „fingiranim dijalogom između vlasti i opozicije“.\nBoris Tadić, Dragana Rakić, EU, Evropska unija, Gordana Čomić, Izaslanici, Međustranački razgovori, opozicija, Tatjana MacuraBeograd\n01. decembra 2020. u 10.18\nMi nemamo opoziciju, imamo neku koja se ne pridrzava pravila igre a onda se ona ne moze nazvati opozicijom.


Prihodi EPCG manji za 24,2 miliona eura – Portal Nikšić\nPrihodi EPCG manji…\nPrihodi EPCG manji za 24,2 miliona eura\nElektroprivreda Crne Gore (EPCG) je za prvih devet mjeseci ove godine prihodovala 218,74 miliona eura, što je za 24,2 miliona eura manje u odnosu na isti period prošle godine dok su poslovni rashodi iznosili 220 miliona eura, što je manje u odnosu na 2019. godinu za osam i po miliona eura, saopšteno je iz te kompanije, prenosi Pobjeda.\nIz EPCG su naveli da su tokom devet mjeseci 2020 zbog pandemije poslovali u ekonomskom okruženju punom izazova.\n,,Novi koronavirus usporio je ekonomiju i negativno uticao na energetski sektor gdje je došlo do pada potrošnje električne nergije i nestabilnosti berzanskog trgovanja- navodi se u saopštenju“.\nNa rezultate poslovanja, dodaju iz EPCG, uticala je i izuzetno loša hidrološka situacija u prvih devet mjeseci.\n,,Naime, deficit pаdаvinа značajno je uticao na poslovni rezultat Kompanije. I pored dobre spremnosti i stabilnog funkcionisanja priozvodnih objekata, jedan od glavnih faktora lošijeg rezultata u odnosu na prethodnu godinu jeste manja proizvodnja usljed lošije hidrologije. HE „Perućica” je u prvih devet mjeseci 2020. godine ostvarila proizvodnju od 347.048 MWh, što je 33 odsto manje u odnosu na proizvodnju ostvarenu tokom istog perioda 2019. godine. HE „Piva” je u prvih devet mjeseci 2020. godine ostvarila proizvodnju od 449.176 MWh, što je 16 odsto manje u odnosu na proizvodnju ostvarenu tokom istog perioda prošle godine“, navodi se u saopštenju.\nU prvih devet mjeseci 2020 godine EPCG je ostvarila manje prihode od prodaje električne energije distributivnim potrošačima.\n,,Naime, u prvih devet mjeseci 2020. godine, distributivna potrošnja je iznosila 1.628 GWh, 9% manje u odnosu na isti period 2019. godine što je doprinijelo manjim prihodima za 14.16 miliona eura“, prenosi Pobjeda.\nDodatni trošak u odnosu na isti period prethodne godine EPCG je imala uvodjenjem novih ekoloških taksi na državnom i lokalnom nivou. U prvih devet mjeseci EPCG je imala dodatni trošak u odnosu na prethodnu godinu po osnovu emisionih kredita CO2 kao i uvećane troškove akcize na ugalj u iznosu većem od osam miliona eura- kažu iz EPCG.\nNavode i da su kao društveno odgovorna kompanija, uprkos negativnom uticaju pandemije, dodatno subvencionisali skoro 20.000 domaćinstava, korisnika prava na subvenciju za električnu energiju, sa 1,55 miliona eura.\n,,Uz optimizaciju raspoloživosti postrojenja i smanjenje troškova investicioni ciklus kompanije sprovodi se za sada nesmetanom dinamikom uz sigurno snabdijevanje svih kupaca u Crnoj Gori“, poručuju iz EPCG.


Poslednji voz za Evropu | Institute for War and Peace Reporting\nNa ovonedeljnim izborima glasaci ce morati da odluce da li zele da se njihova zemlja priblizi Evropi ili da ostane samo jedna od nerazvijenih zemalja na Balkanu\nDalje opadanje podrske nacionalistima i sve veci interes za osnovna ekonomska pitanja verovatno ce se reflektovati i u ishodu opstih izbora zakazanih za 5. oktobar ove godine.\nAnaliticari u Sarajevu veruju da bi ovi izbori mogli odluciti da li ce Bosna i Hercegovina, BiH, uspeti da uhvati "poslednji voz" za evropske integracije.\nIzbori dolaze u vreme kada zapadna finansijska i politicka podrska ne samo da sve vise jenjava, vec i sve vise zavisi od uspesne implementacije ekonomskih i socijalnih reformi kojima su se mnogi nacionalisticki politicari opirali.\nU kampanji do sada gotovo da nije bilo nasilja kakvo je vidjano na prethodnim izborima, kada su etnicke manjine i izbeglice povratnici cesto bili napadani samo da bi se podstakle nacionalisticke tenzije.\nJos od kraja rata na Balkanu, ovo je prvi put da Bosnjaci organizuju sopstvene izbore. Prethodna cetiri izlaska na glasanje od 1996.godine organizovana su pod nadzorom Organizacije za evropsku bezbednost i saradnju, OEBS. Dok se ranije glasalo za mandate od dve godine, ovog puta se glasa za cetvorogodisnje mandate.\nIzbori ce obuhvatiti sve nivoe vlasti u BiH, pa ce 2,3 miliona glasaca u zemlji izabrati nove vlasti, kako u entitetima tako i na nivou drzave.\nPrema podacima OEBS-a, tri glavne nacionalisticke partije su na svakom od prethodnih izbora gubile izmedju 10 i 20 procenata glasaca. Analiticari ocekuju da ce se ovaj trend nastaviti, mada ce nacionalisti i dalje igrati vaznu ulogu u opstoj organizaciji vlasti.\nOvaj trend, u kombinaciji sa ustavnim promenama, ukazuje na to da verovatno nijedna partija nece biti u stanju da samostalno oformi vladu na bilo kom nivou vlasti.\nNajvece sanse za ostvarivanje jednopartijske vecine postoje u parlamentu Republike Srpske, RS, gde se ocekuje da ce nacionalisticka Srpska demokratska stranka dobiti do 50 procenata glasova.\nU vecini slucajeva, administracije u BiH ce biti sastavljane od koalicija inace nekompatibilnih grupacija.\nMedju dominantno bosnjackim partijama, cini se da ce Stranka za Bosnu i Hercegovinu, SBiH, odigrati vaznu ulogu. Ukupno uzevsi, ona se nalazi na trecem mestu, iza bosnjacke nacionalisticke Stranke demokratske akcije, SDA, i vodece umerene Socijaldemokratske partije, SDP. Ipak, SBiH bi ovde mogla imati odlucnu ulogu u odredjivanju da li ce vlast pripasti SDA ili SDP.\nU proslosti, SBiH je ulazila u koalicije sa obe ove stranke, ali ih je i dramaticno raskidala\nna kraju mandata. Druga mogucnost je koalicija izmedju SDA i izrazeno nacionalisticke Hrvatske demokratske zajednice, HDZ. Ipak, takva veza izmedju dva konkurentska nacionalizma mogla bi im se i osvetiti.\nU nadmetanju za drzavni parlament bila bi potrebna sira koalicija koja bi obuhvatila i partije iz RS.\nJedini ishod za koji se cini da je izvestan jeste ishod izbora za troclano bosansko Predsednistvo. Ispitivanja pokazuju da ce predstavnici Bosnjaka, Hrvata i Srba biti Haris Silajdzic iz SZBiH, Dragan Covic iz HDZ i Mirko Sarovic iz SDS.\nSva novija istrazivanja pokazuju da je popularnost ove trojice kandidata unutar njihovih etnickih zajednica prevelika da bi njihov izbor bilo ko mogao dovesti u pitanje. Glavni kriterijum pri glasanju za Predsednistvo jeste sposobnost kandidata da zastiti nacionalne interese svog naroda.\nMada kandidati za Predsednistvo imaju nacionalisticko zaledje, oni predstavljaju jednu novu politicku vrstu koja kombinuje nacionalisticku lojalnost sa brigom za ekonomska pitanja. U poslednje dve godine njihov autoritet je marginalizovan i najveci deo vaznih odluka prenet je na vlade drzave i entiteta.\nU RS, nacionalisticke konzervativne partije i dalje imaju znacajnu prednost u odnosu na umerene partije. Istrazivanja javnog mnjenja pokazuju da ce prakticno biti nemoguce oformiti vladu u RS bez SDS. Sto su izbori blizi, to ova partija postaje popularnija, i ako se ovaj trend nastavi postoji mogucnost da ce dobiti i vise od 50 procenata mesta u parlamentu u ovom entitetu.\nTeorijski, to bi omogucilo SDS-u da samostalno oformi vladu. Ali, ustavne promene usvojene u martu onemogucuju vladavinu jedne etnicke grupe. Prema novim pravilima o proporcionalnom zastupanju, koja vaze u citavoj Bosni, RS ce biti u obavezi da ima potpredsednika vlade koji ce predstavljati druge dve zajednice.\nRaspolozenje glasaca do sada pokazuje da kandidati SDP-a Mirsad Dzapo i Ivan Tomljenovic imaju najvece sanse da postanu potpredsednici vlade u RS kao predstavnici Bosnjaka i Hrvata. Sto se tice sastava nove vlade RS, ustavni amandmani jasno nalazu da 35 procenata njenih clanova moraju biti iz nesrpskih zajednica.\nSvi ovi faktori ukazuju na to da ce se trendovi vodjenja umerene politike u Bosni nastaviti, mada proces implementacije izbornih rezultata i pravljenja koalicija i saveza moze biti spor i komplikovan.\nZvonimir Jukic je novinar dnevnika "Nezavisne novine" i novinske agencije ONASA iz Mostara. Sanja Lejic je novinar "Nezavisnih novina" iz Banja Luke.\nStampa optuzena za 'prljavu' taktiku